Беҙҙә һабантуй 12 июндә була\n3 Июнь 2021, 15:20\nБашҡортостан Республикаһы Башлығы Радий Хәбиров 2021 йылда һабантуйҙар уҙғарыу графигын раҫланы.\nТөбәк етәксеһе Указына ярашлы, Башҡортостанда һабантуйҙар 4 июндә башлана. Һабан байрамын иң беренсе булып Йылайыр районы билдәләй. Мәсетле, Балаҡатай, Дыуан һәм Салауат райондарында һабантуйҙар 12 июндә уҙа.\nҺабантуй көнөндә муниципалитеттарҙа “ҡоро закон” – ғәмәлдә.\nБыл көндө, Башҡортостан Республикаһы Башлығы Указына ярашлы, ауылдарҙа байрам сараһы уҙған яландар, сауҙа нөктәләре, һыу объекттарында ял итеү урындарында яңы коронавирус инфекцияһы таралмаһын өсөн ойоштороусылар профилактика сараларын үткәреү буйынса Роспотребнадзорҙың тәҡдимдәрен һәм башҡа талаптарын үтәргә тейеш.\nҺабантуй уҙаһы территорияны халыҡ социаль дистанция һаҡларлыҡ итеп һайларға кәрәк.\nОйоштороусылар ҡатнашыусыларҙың битлектә булыуын, мөмкин тиклем дезинфекция үткәреп, тән температураһын үлсәп индерергә, ҡулдарҙы эшкәртеү өсөн гигиена шарттарын тәьмин итеүҙе контролдә тоторға тейеш.


Өфөнөң Нижегородка биҫтәһендә тротуарҙар юҡ\nЙәйәүлеләргә машиналар хәрәкәт иткән юлдан йөрөргә тура килә. Был проблемаға Бөтә Рәсәй халыҡ фронтының Башҡортостан бүлексәһе ағзалары иғтибар итте. Бөгөн улар Нижегородка биҫтәһенә рейдҡа сыҡты.\nНижегородка биҫтәһендә ҡайҙалыр йәйәүләп барып етеү оло һынауға тиң. Тротуарҙар юҡ. Йәйәүлеләр еңел автомобилдәр хәрәкәтенә ҡаршы барырға мәжбүр. Юл тар булғанлыҡтан был хәүефле.\nБиҫтәгә бөгөн Бөтә Рәсәй халыҡ фронтының Башҡортостан бүлексәһе ағзалары рейдҡа сыҡты. Тротуар һалыу өсөн юл ситенән кәртәгә тиклем урын етерлек. Йәйәү йөрөүселәргә шарттар булдырыу мөмкин, тигән фекерҙә штаб ағзалары. Әйткәндәй, Благовар урамындағы автомобиль юлы ла улар ҡатнашлығы менән тәртипкә килтерелгән.\nАлина Сөләймәнова, Бөтә Рәсәй халыҡ фронтының Башҡортостан бүлексәһе ағзаһы, «Вся Уфа» телеканалы директоры: «Беҙ Нижегородкала бер йыл элек рейд үткәргәйнек. Асфальт ҡатламы урыны -урыны менән ГОСТ талаптарын боҙоп һалынғайны, ямғыр һыуы аға торған люктар дөрөҫ ҡуйылмағайны. Етешһеҙлектәр бөтөрөлгән. Тротуар мәсьәләһе киҫкен тора. Ул бында бер ҡасан да булмаған. Халыҡ ошо проблема менән беҙгә күп тапҡыр мөрәжәғәт итте».\nТиҙҙән яңы уҡыу йылы башлана. Ата-әсәләр балаларын белем усағына тиклем етәкләп алып барырға, ҡаршы алырға күнеккән. Сөнки Нижегородкала бала ғүмерҙәре йыш ҡыйыла. Тротуарҙар ғына түгел, йәйәүлеләр өсөн үткәүелдәр ҙә юҡ, юл билдәләре лә һирәк осрай.\nРейд һөҙөмтәләре буйынса Бөтә Рәсәй халыҡ фронтының Башҡортостан бүлексәһе ағзалары Өфө ҡала хакимиәтенә хат яҙасаҡ.


Хәбәрҙәр: Мысыр: “Мосолман туғандар” бирешергә теләмәй.\nМысыр: “Мосолман туғандар” бирешергә теләмәй.\nЗаконһыҙ һәм аҡсаһыҙ фирҡә. Яңы ғына власть башында торған Мосолман туғандар” фирҡәһен нимә көтә? Дүшәмбе Ҡаһирә суды Мысырҙағы “Мосолман туғандар”ҙы тыйыу хаҡында иғлан итте. Фирҡәнең, уның контроле аҫтындағы структураларҙың финанс активтары тартып алынырға тейеш. Исламистарҙың белдереүенсә, вердикт законһыҙ һәм сәйәсиләштерелгән.\nХоҡуҡ өлкәһе эксперттары иһә башҡа фекерҙә:\n“Ҡарар ҡануниәткә ярашлы ҡабул ителде, уның хоҡуҡи нигеҙе бар. Тыйыу ҡануниәттән сығып эшләнде, сәйәсәттең бында ҡыҫылышы юҡ.”\nМысырҙың именлек көстәре “Мосолман туғандар” ҡарамағындағы биналарҙы конфискациялай башланы. Ассоциацияның төп баҫмаһы йәшәүҙән туҡтаны.\n“Мосолман туғандар”ҙы мысырлылар үҙҙәре, халыҡ тыйҙы,-ти Ҡаһирә кешеһе.-Улар менән берәү ҙә эш итергә теләмәй. Был күңелһеҙ, әлбиттә, әммә улар үҙҙәре ғәйепле. Уларҙың сәйәсәте уңышһыҙлыҡҡа осраны”.\nИсламистар хәйриә эштәре, ярлыларҙы социаль яҡлау арҡаһында популярлыҡ яуланы. Власҡа килгәс, улар бер йыл эсендә үҙенең яҡлыларҙың күбеһенән ҡолаҡ ҡаҡты. Тик барыбер уларҙың позициялары көслө әле. Исламистар баш һалырға уйламай, ҡаршылыҡ акциялары, забастовкалар үткәреү менән янай.\n“Евроньюс”хәбәрсеһе Ҡаһирәнән хәбәр итә:\n“Мысырҙың көн тәртибендә мөһим мәсьәлә тора: “Мосолман туғандар” тыйылғандан һуң, милли килешеүгә нисек ирешергә? Уларҙы сәйәси майҙандан алып ташланылар, ә бит тиҫтәләрсә йыл буйы, тыйылған хәлдә лә, фирҡә илдә етди сәйәси көс булды һәм хәҙер ҙә шулай булып ҡала.”


Кактус кеүек тормошҡа оҫта яраҡлашҡан башҡа сәскәне күҙ алдына ла килтереп булмай. Уны тәрбиәләргә кәрәкмәй тип әйтерлек, һыуҙы ла күп талап итмәй был гөл, әйтерһең, үҫемле к түгел, торғаны дөйә! Дөрөҫ, холҡо сәнскелерәк, терпе кеүек энәләрен тырпайта - һаҡлана белә. Ә беҙ кактусты барыбер яратабыҙ, сәскә атҡанын көтәбеҙ. Тик иркәләп һыйпамайбыҙ\nҺәм, ниһәйәт, көтөп алдыҡ! Мексика, Перу йәки Чили ҡунаҡтарының беҙҙең алда бар матурлыҡтарын асып һалыуын, нәфис ал төҫтәге сәскәләрҙең атыуын егерме йылдан ашыу көтөргә тура килде. Тик шуныһы насар һәм ғәҙел түгел: ни тиклем көтөп алынған был матурлыҡ теүәл бер тәүлектән һулый башлай. Әл дә беҙҙең фотограф уларҙы мәңгеләштереп өлгөрҙө. Бер ыңғай Андрей башҡа кактустарҙы ла фотоға төшөрҙө, улары ла бер - береһе менән татыу йәшәй, хатта сәскә лә ата...\nЭх, кактустар һеҙ кактустар, тәү ҡараштан күңелгә ятҡас, һ еҙҙән бер ҡайҙа ла ҡасып булмай икән ул. Һәм йыл һайын яңына н - яңы экземплярҙар барлыҡҡа килә, улар беҙҙе һәр төрлө бәл әнән һаҡлай. Бер ҙә шаяртмайым, кактустың кире энергияны үҙенә туплауы, негатив тойғоларҙы баҫыуы, йәғни ғаиләгә ыңғай йоғонтоһо фән тарафынан раҫланған. Хәйер, хәлдәрҙең төрлөһө\nбулыуы ихтимал, әлбиттә. Был экзотик үҫемлектәргә ғашиҡ дуҫым Рөстәм бер көндө бүлмәһен елләтеп алырға була. Уйлап\nҡараһаң, бынан да ябайыраҡ эш булыуы мөмкин түгел. Әммә Рөстәмдең был көнө ҡыйышыраҡ тейәүен иҫәпкә алғанда, эштең а ҙағы күңеллеләрҙән булмай. Ул бар кәүҙәһе менән кактустар\nтеҙелеп ултырған тәҙрә төбөнә ауа... Быны эшләргә тәжрибәле йог та баҙнат итмәҫ ине, моғайын... Йөҙләгән энәләр ҡаҙалған дуҫым бүре кеүек олоп, тиҙ ярҙам да саҡырып тормайынса, үҙе дауаханаға саба, төнө буйы уның тәнен кактус энәләренән таҙарталар. Шул ваҡыттан башлап уға ниндәй ҡушамат йәбешкәнен аңлайһығыҙҙыр, моғайын.\nӘйткәндәй, кактустарҙың күп төрҙәре ашарға ла яраҡлы.\nМексикала, мәҫәлән, уларҙы аш бешергәндә, салат\nәҙерләгәндә файҙаланалар, хатта тоҙлайҙар ҙа. Тәме буйынса\nшул уҡ ҡыярға оҡшаш. Шәкәрле кактустар ҙа осрай. Уларҙан мармелад һәм башҡа тәм - томдар эшләйҙәр. Быға бәйле тағы бер осраҡ иҫкә төшә. "Кактусистҡа" дуҫтары ҡунаҡҡа килә. Бер аҙ ултырғас, хужа ҡайҙалыр сығып китә, ә уның ҡунаҡтары тик ултырғансы кактустарҙың береһен тәмләп ҡарарға була. Иң ҙурын һайлап алып әрсейҙәр һәм өлөштәргә бүлгеләп һоғоноп та\nҡуялар. Хужа тәрилкә төбөндә ҡалған киҫәктәрҙе күргәс, иҫен юғалта яҙа, сөнки был Бразилиянан ҡайтарылған иң ҡиммәтле экземпляр була...\nӘммә кактустар алыҫ тропик илдәрҙә генә түгел, Рәсәйҙә лә үҫә икән. Уларҙың береһе - опунция - Әстерхан өлкәһендә үҫә\nһәм шул тиклем тиҙ үрсей, хатта эш экологик һәләкәткә табан бара тигән хәбәрҙәр ҙә йөрөй...\nРеспублика буйлап командировкаларҙа йөрөгәндә мин төрлө ойошма һәм учреждениеларҙы биҙәүсе кактустарға иғтибар итәм.\nШундайҙарҙың береһен егерме йыл элек Яңы - Өфө нефть эшкәртеү заводы цехтарының береһендә күрергә насип булды, уның бейеклеге өс метр самаһы ине.


Материалы за Июль 2015 года » Страница 5 » Табын\nБатыр яугир хаҡында хикәйәт\nБына түҙемһеҙләнеп көткән йәй ҙә етте. Һауа шундай саф, тәмле. Һулаған һайын һулағы ғына килеп тора. Тирә-яғым ниндәйҙер аңлата алмаҫлыҡ һиллек, тыныслыҡ, рәхәтлек менән тулы. Һәр ваҡыт шулай булдымы икән? Үкенескә ҡаршы, юҡ шул.


Төбәктә фермерҙарға ярҙам һәм малсылыҡ фермаларын үҫтереү буйынса программала ҡатнашыусыларҙы һайлап алыу башланды // Иҡтисад | новости башинформ.рф\nТөбәктә фермерҙарға ярҙам һәм малсылыҡ фермаларын үҫтереү буйынса программала ҡатнашыусыларҙы һайлап алыу башланды\n16:11, 22 марта 2016 Иҡтисад\nТөбәктә фермерҙарға ярҙам һәм малсылыҡ фермаларын үҫтереү буйынса программала ҡатнашыусыларҙы һайлап алыу башланды Фото: Олег Яровиков\nБашҡортостанда яңы эш башлаған фермерҙарға ярҙам күрһәтеү һәм крәҫтиән (фермер) хужалыҡтары нигеҙендә ғаилә малсылыҡ фермаларын үҫтереү буйынса маҡсатлы программала ҡатнашыусыларҙы һайлап алыу башланды. Ике программа ла 2018 йылға тиклем иҫәпләнгән.\nПроекттарҙы эксперт жюрийы баһалай. Уның составында Ауыл хужалығы министрлығы, Ауыл хужалығын консультациялау үҙәге, Башҡорт дәүләт аграр университеты, йәмәғәт ойошмалары, республика ведомстволары вәкилдәре, крәҫтиән (фермер) хужалыҡтары етәкселәре бар.\nӘлшәй, Архангел, Ауырғазы, Баҡалы, Балтас, Бәләбәй, Бишбүләк, Бөрө, Благовар, Благовещен һәм Борай райондары вәкилдәре жюри ағзаларына конкурс проекттарын тәҡдим иткән.\nБашҡортостандың Ауыл хужалығы министры урынбаҫары Азат Йыһаншин һүҙҙәренсә, быйыл ошо маҡсатлы программала ҡатнашыу өсөн 484 ғариза тупланған. Шуларҙың 399-ы яңы эш башлаған фермерҙарҙан килгән.\nБыйыл ғаризаларҙың күбеһен Урал аръяғы фермерҙары тапшырған, шуға күрә 24-25 мартта Белоретта улар өсөн ҡатнашыусыларҙы һайлап алыу буйынса комиссия эшләйәсәк. Республиканың төньяҡ-көнсығыш фермерҙары өсөн дә күсмә ултырыштар планлаштырылған.\nБашҡортостан Ауыл хужалығы министрлығының матбуғат хеҙмәтендә хәбәр итеүҙәренсә, маҡсатлы программаларҙа ҡатнашыусыларҙы һайлап алыу 8 апрелдә тамамлана.\nТеги: ауыл хужалығы,программалар,фермерлыҡ,малсылыҡ


Самария (тарлауыҡ) — Башҡорт Википедияһы\nЕвропалағы иң ҙур тарлауыҡ, Криттың көньяҡ-көнбайыш осонда Лефка-Ори тауында, Крит периферияһының Сфакион общинаһында урынлашҡан\nСамария тарлауығы (грек. Φαράγγι της Σαμαριάς), шулай уҡ «Самария» милли паркы — Европалағы иң ҙур тарлауыҡ, Криттың көньяҡ-көнбайыш осонда Лефка-Ори тауында, Крит периферияһының Ханья периферия берәмегенең Сфакион общинаһында урынлашҡан. Криттың иң билдәле иҫтәлекле урындарының береһе. Тарлауыҡтың оҙонлоғо яҡынса 13 км, ә киңлеге 3,5 метрҙан 300 метрға тиклем тирбәлә. Контроль үткәндән һуң тарлауыҡ осонда Айия-Румели ауылына тиклем тағы ла 3 километр араны артылырға кәрәк. Ауылға тиклем автобус менән барыу мөмкинлеге бар.\n(vii)[d], (viii)[d], (ix)[d] һәм (x)[d]\nТарлауыҡ үҙенең атамаһын XIV быуаттағы Преподобная Мария византия сиркәүе атамаһынан алған. Сиркәү элекке Самария (яҡынса юл уртаһында) ауылынан саҡ ҡына түбәндәрәк урынлашҡан.\nСамария тарлауығында әллә ҡасанғы замандан кеше йәшәгән. Бында, фаразланғанса, Аполлон һәм Артемидаға бағышланған ғибәҙәтхана ҡалдыҡтары табылған. Б. э. т. VI быуатта тарлауыҡтың осонда Тара (Τάρρα) ҡалаһы төҙөлгән. Ул ҙур булмаған, әммә үҙенең тәңкәләрен һуғыусы автономлы һәм киң билдәле ҡала булған. Тәңкәләрҙең бер яғында — ҡырағай кәзә башы, ә икенсе яғында — бал ҡорто һүрәтләнгән. Тарлауыҡ буйлап Тареос йылғаһы аҡҡан һәм тарлауыҡ та, моғайын, шул уҡ исем менән аталған. Тара ҡалаһы янындағы тарлауыҡ тураһында боронғо авторҙар Диодор Сицилийский, Секлиот, Өлкән Плиний һәм башҡалар телгә алған. Рим хакимлығы осоронда ҡала сәскә атҡан.\nТөрөк иҙеүе йылдарында Сфакия һәм башҡа өлкәләрҙең халҡы үлтерештән ҡырылып бөтмәҫ өсөн тарлауыҡта йәшеренгән. Аяуһыҙ алыштарҙа сфакийлылар тарлауыҡты төрөктәр һөжүменән һаҡлаған.\nМетаксас диктатураһы осоронда (1935—1940) был урындарҙа революция генералы Мандакас Эммануил үҙенең көрәштәштәре менән һыйыныу урыны тапҡан.\nИкенсе бөтә донъя һуғышы йылдарында тарлауыҡ аша Мысырға күсенеүсе грек хөкүмәтенең маршруты үткән. Немец оккупацияһы ваҡытында бында Криттағы Ҡаршылыҡ хәрәкәте көрәшселәре лагеры булған. 1942 һәм 1943 йылдарҙа тарлауыҡта уның флораһын һәм фаунаһын системалы тикшеренеүҙәр үткәреүсе немец ғалимдары экспедицияһы эшләгән, тарлауыҡ һәм унда йәшәгән ҡырағай хайуандар хаҡында тәүге фильм төшөргән. Экспедиция ваҡытында күренекле тәбиғәтте тикшереүсе белгес Зиберт (текә ярҙан ҡолап) һәләк булған.\nГрецияла граждандар һуғышы ваҡытында 1948 йылдың июненә, улар бер ауылда һалдаттар һәм полицейскийҙар уратып алынып, ҡаты алыштан һуң, юҡ ителгән көнгә, тиклем һул баш күтәреүселәр йәшеренгән. Бында Критта барған граждандар һуғышы тамамлана.\n1962 йылда тарлауыҡ милли парк статусын алған. Шул ваҡытта Самария ауылынан халыҡты ла күсергәндәр. Ҡурсаулыҡ майҙаны 4850 гектар тәшкил итә. Тарлауыҡ осонда, диңгеҙ яры буйында, Айия-Румели ауылы урынлашҡан.\nҠурсаулыҡты булдырыуҙың маҡсаты — Лефка-Ориҙың уникаль тәбиғәтен һәм бигерәк тә Кри-кри эндемик крит тау кәзәһен (Capra aegagrus creticus) һаҡлау. Тарлауыҡта Кри-криҙан башҡа ла һирәк осраусы хайуан һәм ҡош төрҙәре йәшәй. Был ҡырағай бесәй (әлеге ваҡытта бик аҙ ҡалған), бөркөттәрҙең, һыуһарҙың, бурһыҡтың төрлө төрҙәре.\nҮҫемлектәрҙән тарлауыҡта шулай уҡ крит эндемиктары осрай. Был, мәҫәлән, диктамос, йәки эрондас һәм крит кипарисы. Тарлауыҡ флораһының башҡа төрҙәре: ҡарағайҙың төрлө төрҙәре, платандар, таш имән, крит сағаны, эбен ағасы һәм башҡа бик күп үҫемлектәр.\n1931 йылдан башлап, Ханья ҡалаһындағы Грек альпинистик йәмғиәте бүлексәһе тарлауыҡ буйлап туристар төркөмөн үткәргес ойошторған. 1962 йылдан, милли парк барлыҡҡа килгәндән башлап, походтар системалы төҫ ала, ә 1969 йылда, беренсе тапҡыр тарлауыҡҡа турагентстволарҙың турҙарын һатыу башланған. 2000 йыл башынан тарлауыҡ буйынса йылына 200 000 сәйәхәтсе үткән. Ҡайһы бер көндәрҙә һуҡмаҡта бер үк ваҡытта 3000 тиклем кеше булған. Әгәр тарлауыҡҡа иртән иртүк барһаң ғына, тығындарҙан ҡотолорға мөмкин булған. Яҙ — ҡурсаулыҡта иң яҡшы ваҡыт. Йәйен тарлауыҡта тынсыу эҫе була.\nМилли паркка инеү урыны Омалос ауылынан 5 километр алыҫлыҡта урынлашҡан. Туристик маршрут диңгеҙ кимәленән 1250 метр бейеклектәге тау битләүе буйлап һалынған ағас ҡойма менән кәртәләнгән һуҡмаҡтан башлана. Тарлауыҡтың бөтә оҙонлоғо 12,8 километр тәшкил итә (йыш ҡына 18 һаны алға сыға — Омалос ауылынан Айия-Румелиға тиклемге ара). Йәйәү үтеү 4-6 сәғәт ваҡытты биләй. Әҙерлекһеҙ килгән кешегә тарлауыҡ "баҫҡыс"тарынан төшкәндә ауыртыныу тойоуға әҙер булырға кәрәк. Тауҙан төшкәндән һуң һуҡмаҡ ғәҙәттә йәйен кибә торған һәм һыу ағымы даими рәүештә таштар араһында йәшеренгән йылға йырҙаһы буйлап бара. Тарлауыҡ өҫтөнән күтәрелгән тау түбәләренең бейеклеге 2000 метрға етә. Бөтә һуҡмаҡ километр тамғалары менән билдәләнгән, маршрут буйлап ял итеү урындары, бәҙрәфтәр һәм эсәр һыуы булған сығанаҡтар, шулай уҡ янғынға ҡаршы медицина ҡорамалдары йыһазландырылған. Маршрутта мулдарға атланған урман хужалығы хеҙмәткәрҙәренән торған патрулдәр йөрөй.\nТарлауыҡта (тап маршрут йүнәлешендә һәм унан ситтәрәк) бер нисә боронғо сиркәү: Изге Николай сиркәүе (Аполлон йәки Артемида антик ҡорамы урынында төҙөлгән), Христос сиркәүе, сиркәү Преподобная Мария Египетская сиркәүе (Самарья ауылына һәм тарлауыҡҡа исем биргән) бар. Ҡоролма төҙөлгән ваҡыт XII—XIII быуат, тип күрһәтелә, стенаның береһендә «1379» яҙыуы күренеп тора, фрескалар 1740 йыл менән билдәләнгән). Ҡайһы бер ҡорамдар ғибәҙәт атҡарыу өсөн асылған.\nПортес тар үткәүеле\nЯҡынса юл уртаһында элекке Самария ауылының тергеҙелгән традицион крит өйҙәре (халыҡ унан 1962 йылда күсерелгән) урынлашҡан. Ауылда телефон, урман һаҡлау посы, дарыухана, вертолет майҙансығы һәм бер нисә мул, туристар проблемалы хәле бар.\nТарлауыҡтың иң тар өлөшө, Портес тар үткәүеле (Ҡапҡа), Самария ауылынан яҡынса 4 км алыҫлыҡта урынлашҡан. Текә ҡаялар араһындағы үткәүел киңлеге яҡынса 3,5 метрлыҡ, ә ҡаялар 300 метр бейеклеккә етә.\nТарлауыҡтан сығыу урыны диңгеҙҙән 3 километр алыҫлыҡта, Айия-Румели ауылы районында урынлашҡан. Ауыл причалынан туристарҙы Хора-Сфакионға, Палеохораға йәки Суйяға саҡлы бара торған паром ҡаршылай — Айия-Румелиҙан фәҡәт һыу транспорты менән йә тарлауыҡтан кире яҡҡа бик ауыр юлдан йәйәү генә үтеп булһа, был тораҡ пункттарына автомобиль юлдары һалынған. Айия-Румелиҙа ҡунаҡхана, пансион һәм бер нисә таверна бар.\nҠыш һәм яҙ ҡойма ямғырҙар ваҡытында тарлауыҡ төбөнән һыу ағымы ярһып аға, диуарҙан таштар емерелеп төшә. Был ваҡытта милли парк туристар өсөн ябыҡ була. Тарлауыҡта ҡунып ҡалыу йыл әйләнәһенә тыйыла. Маршрут буйынса йөрөү түләүле (2017 йыл хаҡы менән 5 евро, 12 йәшкә тиклемге балалар — бушлай), инеү һәм сығыу урындарындағы контроль пункттары тарлауыҡта тороп ҡалғандарҙы белергә ярҙам итә, был килеүселәрҙең хәүефһеҙлеге өсөн мөһим. Теләһә ниндәй пункт аша кире ҡайтып була, шуға күрә карапҡа билет хаҡы (2017 йыл хаҡы менән 11 евро) инмәй. Үтеү ҡатмарлылығы, тирә-яҡ пейзаждары һәм үтеү саралары һәм туристарҙы ташыу ысулдары менән маршрут (автомобиль — йәйәү төшөү — карап) Тенерифеләге Маска тарлауығын хәтерләтә.\n↑ Греция. Справочная карта. Масштаб 1:1 000 000 / Главный редактор Я. А. Топчиян — М.: Роскартография, 2001. — (Страны мира. Европа). — 2000 экз.\n↑ Hanna, Nick Kreeta = Engl. alkuteos: Globetrotter Travel Guide Crete / suom. Roinila, Maija — Köln, Saksa: Könemann Verlagsgesellschaft mbH, 2000. — S. 113—116. — ISBN 3-8290-3261-7.\nhttps://ba.wikipedia.org/w/index.php?title=Самария_(тарлауыҡ)&oldid=811626 ҡабул ителгән\nПоследний раз редактировалась 30 май 2018 в 10:10\nБыл бит һуңғы тапҡыр 10:10 30 май 2018 үҙгәртелгән.


Тәүәккәл йәштәр кинәнә » Яйыҡ гәзите | Газета Яик\nЯйыҡ гәзите » Спорт » Тәүәккәл йәштәр кинәнә\nЙәштәр өсөн шатлыҡлы ваҡиға менән Учалы ҡала ултырағы хакимиәте башлығы Ильяс Килмөхәмәтов ҡотланы һәм:\n- Мәҙәниәт һәм ял паркын төҙөкләндереүгә тулайым 6,9 миллион һум бүленде. Роллердромдан тыш, бында яңы аттракциондар һәм физик мөмкинлектәре сик-ләнгән кешеләр өсөн махсус эскәмйәләр ҡуйыла. Шулай уҡ «Заман ҡала мөхитен формалаштырыу» программаһы буйынса ҡалала күп фатирлы йорттарҙың ихаталарын төҙөкләндереү эштәре ҡолас йәйҙе. Скейт-паркка килеүселәрҙе яңы йыһаздарға һаҡсылыраҡ ҡарарға саҡырам, оҙағыраҡ хеҙмәт итһендәр! Ә иң мөһиме - экстемаль спорт менән булғанда үҙегеҙ уяуыраҡ тотоноғоҙ, яңылыштан имгәнеп ҡуймағыҙ, - тип өндәне.\nЭйе, бигерәк тә тәүәккәл шөғөл шул. Ябай велосипед менән дә шулай цирктағы кеүек әллә нимәләр ҡылып булыуын күреп хайран ҡалырлыҡ. Ә скейтборд өҫтөнә ябай кешегә тыныс ҡына баҫыуы ла ҡыйын, былар иһә «ыһ!» та итмәй йәшен тиҙ-легендә тегеләй-былай елдерәләр. Шөкөр, урамда, йәйәүлеләр һәм автомобилдәр араһында елеү менән сағыштырғанда, махсус урында бик күпкә хәүефһеҙерәк. Ә йәштәр ҡыйыулыҡ, йылғырлыҡ талап иткән күнекмәләргә һәр саҡ тартыла, ҡан ҡайнауын нисектер баҫырға талап ителә бит инде. Һәр хәлдә лә был спорт төрҙәре донъяла киң таралған, популярлыҡтары ар-та ғына бара. Хәҙер ҡайҙалыр ситтә, ҙур ҡалаларҙа ғына түгел, үҙебеҙҙең төбәктә камиллашырға, сәлә-мәт рәүештә ял итергә мөмкинлек бирелде.\nЙәштәргә ылыҡтырғыс булғас, күптәре Оскар Аверьянов етәк-селегендә майҙансыҡты булдырыуҙа үҙҙәре лә ихлас ҡатнаштылар. О. Аверьянов - сноу-бординг буйынса секция тренеры. Нимә икәнен Олимпия уйындарын телевизорҙан ҡарап бе-ләһегеҙҙер - таҡтаны хәтерләткән яйланма өҫтөндә үрҙән шыуып төшөү. Сноубординг менән ҡышҡы миҙгелдә генә шөғөлләнергә мөмкин, ә скейт-парк төҙөлгәс, балалар йәйен дә күнекмәләрҙе туҡтатмаясаҡ. «Урындағы инициа-тиваларға булышлыҡ итеү программаһы» буйынса төҙөлөп 2015 йылда асылған саңғы-роллер трассаһы саңғысыларға ҡар булмағанда ла күнек-мәләр үткәрергә ирек биргән булһа, хәҙер сноубордсыларға ла сират етте.\nСпортсылар ғына түгел, теләге булған һәр кем үҙен һынап ҡарай, яңы оҫталыҡҡа өйрәнә ала - скейт-паркка инеү бушлай.\nҠалабыҙ имен булһын\nДөйөм Рәсәй буйынса алғанда, «Урындағы инициативаларға булышлыҡ итеү» программаһында башлыса ауыл ултыраҡтары ҡатнаша. Әлбиттә, ҡалаларҙа ла эшләйһе... Тотош уҡырға\nҺәр йылдағыса студенттарҙың каникул ваҡытында район хакимиәте башлығы Фәрит Дәүләтгәрәев улар менән осрашыу ойошторҙо. 5 февраль көнө үткән сараға... Тотош уҡырға


Мөрсәк — Башҡорт Википедияһы\n54°16′12″ с. ш. 56°11′03″ в. д.HGЯO\n80 235 820 009\n80 635 420 141\nМөрсәк (рус. Мурсяково) — Башҡортостандың Ҡырмыҫҡалы районындағы ауыл. 2010 йылдың 14 октябренә ҡарата халыҡ һаны 77 кеше. Почта индексы — 453023, ОКАТО коды — 80235820009.\n2010 йыл 14 октябрь 77 44 33 57,1 42,9\nЛенин(урамы) (рус. Ленина (улица))\nКүл(урамы) (рус. Озерная (улица))\nМөрсәк ауылына, Алайғыр ауылы кеүек үк, XVIII быуаттың 70-се йылдарында нигеҙ һалынған. Унда ни бары 8 йортта йәшәгән 63 кеше күрһәттелә. 1850 йылда 16 йортта 123 кеше иҫәпләнгән. 1920 йылда 65 йорт һәм 299 кеше булған.\n1816 йылғы VII ревизия тәүге төпләнеүсе 67 йәшлек улы Аллағол Мөрсәковты теркәгән. 83 кешегә 140 ат, 160 һыйыр, 30 һарыҡ, 35 кәзә булған. Умартасыларҙың 70 умарта8ы булған. Шулай уҡ бер кешегә 6,4 бот икмәк (152 бот ужым һәм 352 бот яҙғы бойҙай) сәселгән.\nРеспублика Башкортостан Кармаскалинский район деревня Мурсяково\nДеревня Мурсяково, Республика Башкортостан\nhttps://ba.wikipedia.org/w/index.php?title=Мөрсәк&oldid=1134310 ҡабул ителгән\nБыл бит һуңғы тапҡыр 15:14 11 май 2022 үҙгәртелгән.


Ҡырҙа булмаҫһың, Ҡырым!\nҠырҙа булмаҫһың, Ҡырым!15.03.2019\n18 март – Ҡырым Рәсәйгә ҡушылған көн.\nДүшәмбе көнө илебеҙ Ҡырымдың Рәсәйгә ҡушылған, ә дөрөҫөрәге – ярымутрауҙың үҙ Ватанына әйләнеп ҡайтҡан көнөн билдәләйәсәк. Тап 18 мартта Мәскәүҙә Кремлдең Ҙур һарайындағы Георгий залында был биләмәнең Рәсәй составына кире ҡайтыуы тураһындағы килешеүгә ҡул ҡуйылды.\nБыл Килешеү алдынан барған йәнле хәл-ваҡиғалар барыһының да хәтерендәлер: 2014 йылдың 16 мартында Ҡырымда уның статусы тураһында референдум үткәрелде, халыҡтың 96,77 проценты Рәсәйгә ҡушылыуҙы яҡлап тауыш бирҙе, 17 мартта Ҡырым Республикаһы иғлан ителде.\nБашҡортостанды Ҡырым менән тығыҙ хеҙмәттәшлек ептәре бәйләй. 2014 йылдың 24 апрелендә, йәғни референдум үтеүгә һәм килешеүгә ҡул ҡуйыуға бер ай ғына уҙыуға, ике республика араһындағы Сауҙа-иҡтисади, фәнни-техник, социаль һәм мәҙәни хеҙмәттәшлек тураһындағы килешеүгә лә имзалар һалынды. Ә был мәлдә Өфөнән Ҡырымдың Белогорск районына тәғәйенләнгән каруан юлға сыҡҡайны инде.\nБыйыл да күптән түгел Ҡырым делегацияһы Башҡортостанда булып китте. “Республикабыҙға сәфәрегеҙ – мөһим һәм етди ваҡиға, беҙ Ҡырымдың Рәсәйгә ҡушылыуынан һуң үткән биш йыл дауамында эшлекле бәйләнештәрҙе нығыта барабыҙ, һеҙ – беҙҙең өсөн туғандай яҡын кешеләр”, – тине Башҡортостан Башлығы вазифаһын ваҡытлыса башҡарыусы Радий Хәбиров. Быға яуап итеп, Ҡырым етәксеһе Сергей Аксенов шулай тине: “Һеҙ беҙгә ҡатмарлы ваҡытта ярҙам иткән кеүек, Ҡырым да ярҙамынан баш тартмаясаҡ. Сибай балаларын шифаханаларға ҡабул итеү өсөн барыһы ла әҙер”. Белеүебеҙсә, экологик һәләкәткә дусар булған был ҡаланан 250 бала Ҡырымда һаулығын нығытып ҡайтты ла инде, тағы бер төркөм сабый диңгеҙгә китте. Үҙ-ара хеҙмәттәшлектең артабан да шулай эш менән иҫбатлана барасағына шик юҡ.\nБелешмә: Ҡырым Республикаһы 26,2 мең квадрат километрҙы биләй, йәғни Башҡортостандан биш тапҡырға бәләкәйерәк. Халҡы – ике миллионға яҡын кеше, шуның 60 проценты самаһы – урыҫтар, 24 проценты – украиндар, 12 проценты – Ҡырым татарҙары, 1,5 проценттан аҙырағы – белорустар. Урыҫ, украин һәм ҡырым татарҙары теленә дәүләт статусы бирелгән. Административ үҙәге Симферополь ҡалаһында 360 мең кеше йәшәй.\nИҡтисадының төп тармаҡтары – сәнәғәт (530-ҙан ашыу ҙур һәм уртаса предприятие бар), туризм, һаулыҡ һаҡлау, ауыл хужалығы, баҡсасылыҡ.


«Бауыр итем» » Башкортостан кызы\n«Бауырым өҙөлә», «эс-бауырыңа инер», «сит бауыр», «бауыр итем» – телебеҙҙәге ошо һәм башҡа тотороҡло һүҙбәйләнештәрҙән күренеүенсә, халҡыбыҙ борондан был ағзаның ни тиклем әһәмиәтле икәнен белеп, хатта йәнләндереп үк һөйләгән.\nБауыр – кеше организмында мөһим йәшәү функцияларын үтәүсе иң ҙур биҙ. Ул аш һеңдереү, майҙарҙы тарҡатыу өсөн кәрәкле үтте етештереүсе, аҙыҡ менән бергә ингән зыянлы матдәләрҙе «һөҙөүсе», аҡһым синтезын башҡарыусы, ҡан яңыртыусы ҡеүәтле биохимик лаборатория кеүек эшләй. Матдәләр алмашыныуҙа, күҙәнәктәрҙе витаминдар менән тәьмин итеүҙә, гормондарҙың дөрөҫ эшләүендә, ғөмүмән, иммун системаһын нығытыуҙа әйтеп бөткөһөҙ роль уйнай.\n«Бына ни өсөн ул ағзаны һаҡлау зарур!» – ти Башҡортостан Республикаһы Һаулыҡ һаҡлау министрлығының баш штаттан тыш гастроэнтерологы Эльмира Мәрүән ҡыҙы ҠАҺАРМАНОВА һәм бауыр ауырыуҙарына килтергән сәбәптәр, был сирҙәрҙең төп билдәләре хаҡында бәйән итә.\nБауыр зыянлы йоғонтоға оҙаҡ ваҡыт көслө ҡаршылыҡ күрһәтеү ҡөҙрәтенә эйә. Ул – тейешле дауа булғанда үҙ аллы яңырыуға һәләтле берҙән-бер ағза (хатта етмеш процент күләме юҡҡа сыҡҡан саҡта ла яңырып тергеҙелгән осраҡтар бар). Арымай-талмай хеҙмәт итеүсе аҡыллы, көслө ағзаны сирле итер өсөн әҙәм балаһы ни тиклем уйһыҙ булырға тейеш икән?! Статистика мәғлүмәттәренә ҡарағанда, илебеҙҙә бауыр сирҙәренән интегеүселәр, йөрәк-ҡан тамырҙары һәм нервы ауырыуҙары менән яфаланыусыларҙан ҡала, өсөнсө урынды биләй. Ашҡаҙан-эсәк ауырыуҙары араһында бауыр сирҙәре беренсе булып тора.\nБауыр – бик «сабыр» ағза, ул ауырыу хаҡында «ҡысҡырмай». Уң ҡабырға аҫтында ара-тирә сәнскеләп ҡуйыуын, хәлһеҙлекте иҫәпкә алмаһаң, башланғыс мәлендә уның сирҙәренең билдәләре беленмәй тиерлек. Күп осраҡта шулай була: ун-ун биш йыл дауамында ауырыу аҙып, бауыр эшмәкәрлеге ныҡлап боҙолоуҙан йонсоғас ҡына кеше табипҡа бара һәм диагнозын ишетеп: «Бер ҙә ауыртҡаны юҡ ине бит!» – тип аптырашҡа ҡала.\nБауырҙы ҡаҡшатыусы төп сәбәптәр ниндәй?\n*Даими рәүештә көслө дарыуҙар ҡабул итеү. Улар менән тик табип күҙәтеүендә дауаланыу зарур.\n*Вируслы инфекциялар. Гепатиттың В, С төрҙәре.\n*Йоғошло һәм паразитар сирҙәр (эхинококкоз, описторхоз, трихинеллез, лямблиоз һ.б.).\n*Хәмер менән мауығыу.\nҺуңғы ваҡытта киң таралған бауыр сирҙәрен атап үтәйек. Иң күп осрай торғаны – бауырҙы май үреү (жировая болезнь печени). Айырыуса тулы кәүҙәлеләр араһында ул йыш күҙәтелә. Эшкә бирелеп, яҡшылап ашарға әҙерләргә форсат тапмаған кешеләр урыҡ-һурыҡ ҡапҡылап тамаҡ туйҙыра, үтә аҙ хәрәкәтләнә. Артыҡ ауырлыҡ йыйған организмда аҙыҡ менән ингән токсиндарҙы юҡҡа сығарырға тырышыусы бауыр иң тәүҙә зыян күрә.\nБиологик әүҙем өҫтәмәләр, үҙ белдеге буйынса дарыу, үлән төнәтмәләре эсеүҙән бауырҙарын май үргән ҡатындар ҙа байтаҡ. Биологик өҫтәмәләрҙең тулы лаборатор тикшереүҙәр үтмәүен, файҙаһына ҡарағанда зыяны күп икәнен иҫегеҙгә төшөрөп, һаҡ булырға саҡырам. Табип күҙәтеүенән башҡа үләндәр менән мауығыу ҙа яҡшы түгел – улар ҙа, дарыу һымаҡ, химик матдәләрҙән тора.\nБауыр эшмәкәрлеге туранан-тура үт ҡыуығы, үт юлдары торошо менән бәйле. Үт тотҡарланыу, холецистит, үт ҡыуығына таш ултырыу бауыр итенә кире йоғонто яһаған кеүек, бауырҙың насар эшләүе лә үт ҡыуығында сағыла.\nГепатит хаҡында айырым туҡталырға теләйем. В, С вирустары тыуҙырған гепатит бик ҡурҡыныс. Сирле табип-инфекционистың ҡәтғи күҙәтеүе аҫтында дауаланырға тейеш.\nОҙайлы ваҡыт дауамында самаһыҙ хәмер эсеүҙән барлыҡҡа килгән алкоголь гепатиты эҙемтәләре лә бик аяныслы.\nБауыр сирҙәрен дауаламаған осраҡта күҙәнәктәр төҙөлөшөн үҙгәртә, яйлап туҡымалары тарҡала, цирроз барлыҡҡа килә, был хәл йыш ҡына яман шешкә килтерә.\nӘйтеп үтеүемсә, бауыр өнһөҙ сирләй. Бәүел һәм оло ярау төҫө үҙгәреүе, тән шешмәкләнеү, тиренең, күҙ ағының һарғайыуы, ныҡ тирләү, капиллярҙарҙың шартлауы арҡаһында күгәреп торған ерҙәр барлыҡҡа килеү, иртәнсәк ауыҙҙа әсе тәм, насар еҫ тойоу, ҡапыл ябығыу, баш ауыртыуы, гормондар һәм нервы эшмәкәрлеге боҙолоуы – был билдәләр һуңғы стадияларҙа барлыҡҡа килә. Тән ҡысыу, тире төләү, сабыртып сығыу, тимгелдәр ҡалҡыу ҙа һағайтырға тейеш – сырхау бауыр таҙарта алмаған зарарлы матдәләрҙе организм тире күҙәнәктәре аша сығарырға тырыша.\nБауыр ауырыуҙары һаулыҡ өсөн ҙур ҡурҡыныс тыуҙыра. Уларҙы булдырмау өсөн табипта даими тикшерелеп торорға, диспансеризация үтеүҙән ситләшмәҫкә, дөрөҫ ашауҙы яйға һалырға һәм хәрәкәттә бәрәкәт икәнен онотмаҫҡа кәрәк.


Ҡытай манжурҙар менән һуғышҡан осорҙа илдә крәҫтиән ихтилалдары тоҡана. Баш күтәреүселәр Пекинды баҫып ала. 1644 йылда Пекинға манжур армияһы бер ниндәй ҡаршылыҡһыҙ баҫып ингәнә. Төбәктәрҙәге кенәздәр бер нисә йыл дауамында яңы хакимдарға ҡаршылыҡ күрһәтә.\nЭлекке баҫҡынсыларҙан айырмалы рәүештә манжурҙар ерле халыҡ араһында юғалып ҡалмай, ә үҙҙәренең өҫтөнлөгөн һәм хоҡуҡтарын тәьмин итә. Ҡатнаш никахтар тыйыла, манжурҙарҙың береһе лә ҡатынлыҡҡа йәки һәрәмгә ҡытай ҡатын-ҡыҙын ала алмай. Манжурҙарҙың кейеме лә ҡытайҙарҙыҡынан айырылып тора.\nXVII—XVIII быуаттарҙа идара итеү ҡоролошо буйынса Цин империяһы абсолютр монархия була. Дәүләт башында император — богдыхан тора. Ул бөтә Ғәләм менән хөкөм итеүсе Күктең Улы тип иҫәпләнә. Богдыхан изге йән тип иҫәпләнә: император Пекин ситендәге йәйге һарайына күскән саҡта, император үткән урамға ҡараған бөтә тәҙрәләр, ишектәр ныҡ итеп томаланыр була. Баш ҡала халҡы «алла йөҙөн» күрергә тейеш булмай. Императорҙың ысын исемен дә әйтеү тыйыла. Халыҡ үҙенең хакимын тәхеткә ултырғанда һайлаған идара итеү акты буйынса ғына белә. Богдыхан һары кейемдә йөрөй, был төҫ ҡояшты аңлата, һәм император һәм уның туғандарынан башҡа берәү ҙә кейемендә хатта бер бөртөктә һары еп йөрөтөргә баҙнатсылыҡ итмәй. Император, туған-тумасалары һәм үҙ даирәһе — вариҫтар, шаһзадалар, кенәздәр менән уратып алынып, Пекиндағы Тыйылған ҡалала бөтөнләй сыҡмайынса тип әйтерлек йәшәй.\nhttps://ba.wikipedia.org/w/index.php?title=Цин_империяһы&oldid=998388 ҡабул ителгән\nПоследний раз редактировалась 28 декабрь 2020 в 10:50\nБыл бит һуңғы тапҡыр 10:50 28 декабрь 2020 үҙгәртелгән.


Башҡортостанда тау саңғыһы комплексы ресторанына айыу балаһы килгән // Йәмғиәт | новости башинформ.рф\n11:34, 14 сентября 2021 Йәмғиәт\nФото: видеонан стоп-кадр\nБашҡортостанда тау саңғыһы комплексы ресторанына айыу балаһы килгән Фото: видеонан стоп-кадр\nӘбйәлил районында тау саңғыһы комплексы ресторанына айыу балаһы килгән. Хеҙмәткәрҙәр тайыш табандың эскә инергә теләп, баҫҡыста тапанып торғанын видеоға төшөрөп алған.\nАйыу балаһы урмандан асығып килеп сыҡҡандыр, моғайын, тип фаразлай видео авторы. Шул уҡ ваҡытта айыуҡай үҙен тәртипле тотҡан, тирә-йүнгә ҡаранып, тәҙрә янындағы баҫҡысҡа менеп баҫҡан да бинаның эсен тикшерә башлаған. Тайыш табан менән осрашыу нисек тамамланғандыр – билдәһеҙ.\nБынан алда «Башинформ» агентлығы ҡырағай йәнлектәрҙең әүҙемләшеүе тураһында хәбәр иткәйне. Әгәр кешегә айыу менән осрашырға тура килһә, белгестәр бына ошондай кәңәштәр бирә:\n— бер ҡасан да айыуға яҡын бармағыҙ, хатта ул үҙен тыныс тотһа ла;\n— айыуҙы ҡурҡытмағыҙ, сөнки уның һөжүм итеүе мөмкин;\n— ҡулығыҙҙы өҫкә күтәрегеҙ, дуҫтарығыҙ менән бер урынға йыйылығыҙ — үҙегеҙҙе унан ҙурыраҡ икәнегеҙҙе күрһәтегеҙ. Айыуҙар дошманының ҙурлығына ҡарай;\n— бер ҡасан да айыуҙан ҡасмағыҙ. Ул баҫтырырға ярата, кешенең артынан төшөүе мөмкин. Йөҙөнә ҡарап, әкрен генә артҡа китегеҙ. Алыҫта йөрөгән айыуҙың ғына хәүефһеҙ икәнен бер ҡасан да онотмағыҙ.


Аграр тармаҡҡа дәүләт ярҙамы | ГТРК «Башкортостан» — Новости Уфы и РБ\n07 марта 2018 — 16:14 ГТРК «Башкортостан»\nТәүге эш урынында матди ярҙам һәм өс йыл дауамында эш хаҡына өҫтәмә аҡсалата түләүҙәр. Был дәртләндереү сараһы ауыл хужалығын белгестәр менән тәьмин итеү маҡсатында ҡулланыла. Бөгөн был түләүҙәрҙең күләмен арттырыу мәсьәләһе көн тәртибенә сығарыла.\nИгеҙәктәр Алина менән Лена Исаевалар Башҡорт дәүләт аграр университетында юғары белем алып Алексеевка совхозында дүртенсе йыл эшләй. Республиканың алдынғы хужалыҡтарының береһендә агроном вазифаһы — яуаплы бурыс. Ҡыҙҙар тәүге эш мәлен яҡшы хәтерләй. Ошондай уҡ дәүләт ярҙамын хужалыҡтың беренсе фермаһы директоры Элита Дикаева ла файҙаланған. 100 меңде ул фатир алырға тип йыйған аҡсаһына өҫтәгән. Бөгөн йәш етәксе ҡулы аҫтында 67 кеше эшләй. Мал башы — 3 мең. Һәр һыйырҙан тәүлегенә 23 килограмм һөт һауып алына. Алексеевка хужалығындағы мең дә өс йөҙ хеҙмәткәрҙең биш йөҙө йәш белгес. Етәкселек хеҙмәт шарттарын да тәьмин итә, көнкүреште лә хәстәрләү әмәлен күрә. Предприятиеның 600 урынға иҫәпләнгән биш ҡатлы дөйөм ятағы бар.\nСовхоздың генераль директоры фекеренсә, йәштәргә тәүге осорҙа күрһәтелгән матди ярҙам күләмен арттырыу айырым фатир мәсьәләһен хәл итергә булышлыҡ итер ине. Аграр сәнәғәт комплексында кадрҙар потенциалын нығытыу өсөн республика бюджетынан 70 миллион һумдан ашыу субсидия бүленәсәк. Ошо хаҡта ҡарар хөкүмәт президиумы ултырышында ҡабул ителде. Төбәктә ауыл хужалығы тауарҙарын етештереүгә башҡа төрлө дәүләт ярҙамы ла күҙ уңында тотола.\nАуыл хужалығы министры Илшат Фазрахманов йәштәргә матди ярҙам күләмен биш тапҡыр арттырып белгестәрҙең һанын түгел, ә уларҙың һөнәри оҫталығын камиллаштырыуға баҫым яһай. Инвестиция кредиты алған предприятиеларға процент ставкаһын кәметеү маҡсатында бюджетта 190 миллион һум бүленә. Ҡабул ителгән ҡарарҙар йәш белгестәрҙе ауылға йәлеп итеп табышлы хужалыҡтар иҫәбен арттырыу, ә тауар етештереүселәргә кредит түләргә ярҙам итеп, төбәккә инвестициялар күләмен үҫтереү бурысын ҡуя.


1 Ноябрь 2018, 11:58\nХәйбулла районы Степной ауылында ысын мәғәнәһендә үҙ еренең хужаһы йәшәй. 2009 йылдың сентябрендә крәҫтиән-фермер хужалығы булдырған Владимир Алексеевич Рогалевтың бөгөнгөһөнә ҡарап һоҡланырға ғына мөмкин. Тырыш кешегә эш ҡарышмай шул!\nВладимир һәм Альбина Рогалевтарҙың хужалығында 69 баш эре мөгөҙлө мал иҫәпләнһә, шуның 34-е—һауын һыйыры. Улар өсөн йылы ҡуралар төҙөлгән, бар шарттар ҙа булдырылған. Һыйыр һауыу залдарына һөт һауыу аппараттары ҡуйылған. Аҡты ҡабул итеү пункты ла эшләп тора. Бөтә ерҙә лә таҙалыҡ һәм тәртип хакимлыҡ итә. Әйткәндәй, быйыл ғына Владимир Рогалев өр-яңы һөт ташыу машинаһы алған.\nХужалыҡта йылҡы малы ла бар. Уларҙың иҫәбе—66. Шулай уҡ 1076 гектар сәсеүлегендә иген культуралары һәм мал аҙығы үҫтерелә.\nБулдыҡлы фермер «Ғаилә малсылыҡ фермаһы» программаһы сиктәрендә 4 миллион 200 мең һум субсидия алған. Ул был сумманы малсылыҡ фермаһын төҙөү һәм һөтсөлөк йүнәлешендә эре малды үрсетеү өсөн тотонорға ниәтләй.


Ситкәрәк кит, Максимов!\nБиатлон буйынса донъя чемпионаты Максим Чудов өсөн скандинавтар илендә наградалар яланы булды. Ике "алтын", "көмөш" һәм аҙаҡтан "бронза". Миҙалһыҙ Чудов бер генә тапҡыр ҡалды - 20 километрға индивидуаль уҙыштың беренсе рубежында ел уға төҙ атырға ҡамасауланы...\nҺуңғы ике наградаһы бик матур килеп сыҡты. Тәүҙә финишҡа Рәсәй флагын күтәреп килеп инде, һуңынан, уға хас булғанса, бер нисә яҙа атыуҙы юғары тиҙлеге менән юйып, тулы комплект яһау өсөн беренсе донъя чемпионаты "бронза"һын да алды. Хәҙер Өфөгә ул миҙалдар тағып ҡайтып төшәсәк - ә беҙ уны лайыҡлы ҡаршы алырға тырышасаҡбыҙ...\nШулай итеп, эстафета. Индивидуаль уҙышта уңышлы сығыш яһаған Максим Максимов Иван Черезов - Максим Чудов - Николай Круглов - Дмитрий Ярошенко составындағы Рәсәй классик йыйылма командаһына ҡыҫылмаҫҡа ҡарар итте. Рәсәйҙең төп снайперынан тыш та "алтын" алыуға өлгәштеләр.\nБыл чемпионатта ниңәлер уңышҡа өлгәшә алмаған Николай Кругловты икенсе этапҡа ҡуйҙылар. Чудовҡа һуңғыһын ышанып тапшырҙылар - ул ғына тиҙлектә Бьорндален менән ярыша һәм хатта был күрһәткес буйынса Уле Эйнарҙы еңә ала.\nБеренсе булып Иван Черезов осто. Яҡшы, әйтер инем, бик етеҙ осто. Хатта Чудов та был көндө етеҙлектә унан бер аҙ ҡалышты. Һөҙөмтәлә ул эстафетаны беренсе булып тапшырҙы, уның артынса уҡ норвег та тапшырҙы.\nНиколай Круглов та үҙ бурысын үтәне, ғәҙәттәге планканан төшмәне. Норвегтарҙа ла бигүк алдынғы булмаған Руне Братсвен йүгерҙе. Ул норвегтарҙы дүртенсе позицияға ҡалдырҙы. Рәсәйҙәрҙән немецтар алты секундҡа ғына ҡалышты. Австриялылар 24 секундҡа арттараҡ ҡалды...\nДмитрий Ярошенко үҙ этабын оло ат оҫталығы менән үтте, боронғолар әйтмешләй, оло ат бураҙнаны боҙмай. Бер запас патронды файҙаланып, ул эстафетаны Чудовҡа норвегтарҙан бер минутҡа яҡын өҫтөнлөк менән тапшырҙы. Анығыраҡ әйткәндә - 54,1 секундҡа.\nЧудовҡа "флаг"ка эшләйһе генә ҡалды - яҡшыраҡ атырға һәм шәберәк йүгерергә. Макс беренсеһендә барыһында ла мәргән атты, икенсеһендә береһенә яҙа тейҙерҙе. Финишҡа Чудов, социалистик ярыш еңеүсеһе кеүек, яҡшы эшләү һөҙөмтәһе - флаг менән килеп инде.\nУле Эйнар Бьорндален эстафетанан һуң матбуғат конференцияһында:\n- Мин Максуха Чудов атыуҙа һынатыр һәм мин уны атакалай алырмын тип, өмөтләнгәйнем, ләкин ул был юлы ла бик көслө булып сыҡты...\nОстерсундтағы чемпионаттың һуңғы ирҙәр старты традиция буйынса күмәк булды. Чудов, төп биатлонсы булараҡ, беренсе номер менән старт алды. Бьорндаленға икенсе номер бирҙеләр.\nЧудов уңышлы ғына башлап ебәрҙе. Алда барҙы, беренсе атыуҙы штрафһыҙ үтте. Икенсеһендә береһе яҙа тейҙе. Артыҡ ҡурҡыныс булманы, Чудов һәр ваҡыттағыса тиҙлеге менән алдырҙы. Ә бына өсөнсө атыуҙан һуң ике штраф әйләнәһе - был бик ауыр булды.\nЯрай әле, дүртенсе атыу уңышлы килеп сыҡты - һуңғы рубежда барыһында ла сәпкә тейҙереп, Чудов чемпионаттың ике уҙышында бер тапҡыр ҙа яҙа атмаған рәсәйле Максим Максимовты ҡыуа төштө. Өфө биатлон мәктәбе вәкиле йыйылма команда буйынса үҙ партнерын бик тиҙ ҡыуып етте һәм уҙып барғанда уға нимәлер ҡысҡырҙы. Нимә тигәндер, уны бик аҙҙар белер, әлбиттә, ә беҙ иһә:\n- Ситкәрәк кит, Максимов! - тип аңланыҡ.\nАҙашын уҙып киткәс, Чудов алға киткән норвегтарҙы ла ҡыуып етергә маташты ла, ләкин тура килмәне. Донъя чемпионы Эмиль Хельге Свендсен һәм бөйөк Уле Эйнар Бьорндалендан ҡала бронза финиш та алҡышлауға лайыҡ. Максим Максимов, Чудовтан 15 секундҡа ҡалышып, дүртенсе булып килеп етте.\nМасс-старт медалистарының матбуғат конференцияһында Чудов:\n- Мин бөтә өс төҫтәге миҙалдар яулауым менән бәхетлемен, ләкин иң мөһиме тип эстафета "алтын"ын иҫәпләйем.\nСәйер, былтырғы чемпионаттан һуң Максим эҙәрлекләү уҙышындағы "көмөш" уның өсөн эстафеталағы "алтын"дан мөһимерәк, тигәйне. Хәҙер нимә үҙгәрҙе һуң? Бәлки, Чудов финишҡа илебеҙ флагын күтәреп килеп инеү тәьҫораты аҫтындалыр?..\nӘйткәндәй, Максим Чудовтың ҡустыһы Алексей ҙа аҡрынлап саңғыла йүгерә башланы. Әгәр элекке имгәнеүенән ныҡлап аяҡҡа баҫһа, өлкән Чудовтың бик көслө конкуренты барлыҡҡа киләсәк. Күпмелер ваҡыттан һуң берәй Олимпиадала йәки чемпионатта: "Ситкәрәк кит, старпер! Һиңә көмөш тә етер!" - тип әйтеп китер әле.\n...Был көндәрҙә йәштәр араһында беренсе ҡышҡы спартакиада (Волга буйы федераль округы) сиктәрендә үткән биатлон буйынса ярыштарҙа ла Башҡортостан таланттары еңде. Бер ҡараһаң, хатта Бөтә Рәсәй масштабында ла түгел, ҡәҙимге старттар инде. Ә бына бигүк ҡәҙимге түгел шул!\nЭш шунда: Башҡортостан менән Удмуртия - ике иң көслө биатлон төбәктәре араһында етди мәктәптәр ярышы бара. Кем көслөрәк - тиҙлекле Өфөмө әллә мәргән атыусы Ижевскимы? Беҙҙә ярһыу йүгерек Чудов тәрбиәләнгән, ә удмурт мәктәбенән Максим Максимов, Иван Черезов һәм Оксана Неупокоева йыйылма команда өсөн сығыш яһай.\nБөтә кимәлдәрҙә лә алыш бара. Өфө турнирында ике биатлон төбәге йыйылма командалары тигеҙ барҙы, шулай ҙа Башҡортостан вәкилдәре еңеүгә өлгәште. Тимәк, бында ла "ситкәрәк кит, Максимов!" килеп сыҡты түгелме һуң?


3 Октябрь 2019, 18:44\nБашҡортостанда инвалид бала тәрбиәләгәндәр быйыл көҙҙән башлап 42 мең һумға (анығыраҡ әйткәндә, 41 722,59) сертификат алыу мөмкинлегенә эйә. Уны баланы реабилитациялауға тотонорға була. Башҡортостан Башлығы Радий Хәбиров шундай йөкләмә биргәйне.\n1 октябрҙән Башҡортостандың күп функциялы үҙәктәре ошондай сертификат алыуға ғаризалар ҡабул итә башланы. Тимәк, ошо көндән ғаризаларҙы һәм документтарҙы йәшәгән урын буйынса яҡындағы күп функциялы үҙәккә тапшырырға мөмкин.


Autor adminVeröffentlicht am April 3, 2019 September 14, 2020 Hinterlassen Sie einen Kommentar zu 1xBet App – Мобиль ҡушымта тиклем 1xbet- мобиль версияһы һәм етешһеҙлектәр\n"First Mobile" 1xBet девизы булып тора.. Башҡа бик күптәрҙән айырмалы рәүештә ставкаһы тәьмин итеү, спорт менән иң башында аҙыҡ-түлек ҡуйылған мобиль версияһы 1xBet, ысынлап тип тора. Сөнки был иң яҡшы өҫтәмә ставки спорт береһе булып тора, әлеге ваҡытта европа баҙарында арзан булған.\nСкачать өҫтәмә һеҙҙең нимә тип әйткән һәм ни өсөн һезгә кәрәк түгел ҡулланыу 1xBet, минең күрһәтеү мин уны ҡыҫҡаса күҙәтеү.\nТиҙ араһында һеҙҙең өсөн:\nӨҫтәмә билдәләү өсөн Android!\n4 Android.хан булған юғары ҡуйылған йәки өҫтәмә iphone!\n7 iOS.юғары йәки x\n1Арр xBet - Ҡушымта\n1xBet-әле был ставка араһында йәшерен букмекер, был башлыса баҙары менән бәйле төрлө ставкаһы. Тиклем 1.000 мөмкин булған һәр төрлө вариантта уйнап ставкаһы. Бынан тыш, бәлки, һеҙ һайларға береһе артыҡ 220 Түләү ысулын һайлау.\nБашҡа Һалым Ставкаһын\nШулай итеп, һеҙ аласаһы ҡушымта 1xBet. Хәрәкәт түбәндәгене үтәргә, ҡушымталары менән эшләү өсөн ставканы\nҮҙ телефоны төшөрөү, йәки һылтанма буйынса күсеп, беҙҙең был төймәгә баҫырға, асылған биттә кеҫә һәм - загрузки йәки башҡа ҡоролмалар.\nХәҙер һеҙгә йәшел төймәгә, экрандағы һүҙ менән отражает "Теркәлгән" өҫтән н. Улар баҫып, асыу һәм теркәү формаһы. Һеҙ теркәлә алаһығыҙ дүрт төрлө ысулдар, беҙ улар тест яҙа беҙгә ҡыҫҡа 1xBet.\nҺеҙҙең ала өсөн ҡулланырға депозита күберәк 200 Түләү ысулын һайлау, төрлө карталарҙан шул иҫәптән кредит, Cards, Neteller, Paysafecard GiroPay oder. Ҡыҙғанысҡа ҡаршы, юҡ cystic fibrosis.\nFAQ - төп һәм өҫтәмә тураһында һорауҙарға яуап 1xBet\nЙәки һезгә кәрәк скачать өҫтәмә билдәләү?\nЮҡ, 1xBet мобиль версияһы тәҡдим итә, тип атала "Веб-ҡушымталар" an. башҡа һүҙ, шул уҡ бар өҫтәмә функциялар, өҫтәмә һәм башланғыс, башҡа, йәғни, ҡуйырға кәрәк өҫтәмә загрузки йәки.\nБыл appstore ҡушымталар провайдер булырға ла иғтибар 1xbet!\nТүләүһеҙ өҫтәмә булып тора һәм хәүеф-хәтәр?\nИң мөһиме, был ҡушымталарҙы ҡулланып хәүефһеҙ тип, сөнки һеҙ тейәгән файл урынлаштырыр кәрәк download, тик асылһын биттәр 1xBet, ул иң юғары стандарттарға йыһазландырылған хәүефһеҙлек. Ябай булыу-булмауға ҡарамаҫтан, һеҙ интернет-түләүҙәр, түләүҙәр алмай взиматься.\nITunes бер мөйөштән булып 1xbet?\nБыл appstore ҡушымталар булған ике исем менән "1xBet-Optionen" һәм "1калькулятор xBet". Ставка ҡарамағында булған һәм икеһе лә тәьмин итеү хоҡуғына эйә түгел.. Дөрөҫ ҡулланыу, һеҙ шулай уҡ аласыз эшләргә ставкалары яһай ул 1xBet, тип загрузки түгел тикшереү өсөн версия.\nКеҫә телефоны нисек эшләй буйынса түләү?\nТүләү системаһында түләү ысулын һайлау һәм статусын инергә теләгән ябай менюға күсеү. Шулай уҡ бөтә мобиль ҡоролмалар өсөн уңайлы түләү ысулын 1xBet.\n1xbet тип аңлата APK-Download?\nКушымталар apk файлдар android скачать на телефон ала һәм үҙе менән файҙаланыусы ҡорамалдар ҡуйыу. 1xBet ҡушылдығы битте Файл apk.\nРөхсәт өсөн ҡоролма, һеҙ телефоны хәүефһеҙлек көйләргә кәрәк ҡырҡа кәмей, автоматик ҡоролма менән эшләү һеҙ был трафик ашыу нежелательный. Шәхсән мин уйланым, файл apk ни кәрәк түгел, сөнки башҡа ҡушымта дөрөҫ эшләгәндә ҡуйыла.\nШулай уҡ мобиль телефон бушлай бонус өсөн, бәлки, мин уйнап 1xBet?\nД, Был проблема түгел.. Бөтә, ставки на мобиль даими нигеҙҙә, промой ала өҫтәмә бонустар-даими приздары осраҡлы.\nБәлки, минең бөтә ставкалар буйынса инергә тәҡдим ала?\nД, Ставки на спорт тыш, шулай уҡ был тере казино. Уйын автоматтары арзан.\nБер ниндәй өҫтәмә ҡоролмалар эшләй 1xBet?\nБеҙгә уңышлы эшләгән билдәле ios операцион системаһында мобиль версияһы, Android, Os һәм Windows Phone Blackberry протестировать. Әлбиттә, был ғына түгел, киләсәк өсөн кушымталар мобиль телефон, ләкин һәм планшеттар өсөн, Дәрәжә Тәҫирендәлер кеүек йәки ipad.\nНиндәй интернет-браузер өҫтәмәһе минең өсөн файҙаланылырға тейеш?\nҺеҙ Ҡуллана Google Chrome, Safari, Opera, Firefox һәм internet explorer ҡулланыу, ҡушымта менән дә айырылып. 1xBet өсөн өҫтәмә килешмәй\nфакттар, кеҫә телефоны бәйләнеше менән ул үҙенә иғтибарҙы туплау 1xBet нуль, ул бик реаль эшләй. Был ҡушымта аша тышҡа радиотелевизион һәм навигация, ул бик ябай. Тиҙ Ваҡыт Загрузки, талғын депозит саралар һәм гарантиялар хамитов, был баҙарҙа иң көслө мобиль версия береһе булып тора..\nVorheriger Beitrag:1Xbet теркәлгән – Теркәлгән – Ставка\nNächster Beitrag:1xbet Bonus 100% тиклем€ 130 + 300 Эксклюзив бал бонусный!


53°43′47″ с. ш. 58°50′26″ в. д.HGЯO\n↘1015 кеше (2010)\n80 201 813 001\n80 601 413 101\nБыл терминдың башҡа мәғәнәләре лә бар, ҡарағыҙ: Баимово.\nЗөлфәр Махиянов урамы (рус. Зульфара Махиянова (улица))\nМиңлеғәли Шайморатов урамы (рус. Минигали Шаймуратова (улица))\n1-се Йәштәр урамы (рус. Молодежная 1-я (улица))\n2-се Йәштәр урамы (рус. Молодежная 2-я (улица))\n3-сө Йәштәр урамы (рус. Молодежная 3-я (улица))\n4-се Йәштәр урамы (рус. Молодежная 4-я (улица))\n5-се Йәштәр урамы (рус. Молодежная 5-я (улица))\nСалауат Юлаев(дашов урамы (рус. Хамидуллы Балдашова (улица))\nБайым — Кесе Ҡыҙыл йылғаһы буйында урынлашҡан күбәләк ырыуы аҫабаларының ерле тораҡ пункты. Ауыл Күбәләк улусы старшинаһы, тархан Байым Ҡыҙраев исемен йөрөтә. Уның олатаһы Төрмәмбәт Ялтиков кенәз булған. Байымдың улдары — Абҙан (уның улы Сәлих), Әбдүкәй, 1761 йылғы (уның балалары Мөхәмәтйәр, Мөхәмәткәрим, Йәһүҙә) һәм 1762 йылғы Ҡаҙымбәт билдәле. Улар 5 ауыл ингән 21-се тирмәлә «тәртип һәм тынлыҡ өсөн» яуаплы йорт йөҙ баштары булып хеҙмәт иткән. 1773 йылдан Абҙан атаһының отставкаһынан һуң улус старшинаһы булып китә. 1795 йылда ауылда 19 хужалыҡ һәм 158 кеше иҫәпләнгән. Х ревизия мәғлүмәттәре буйынса ауылдың 86 хужалығында 253 ир һәм 249 ҡатын йәшәгән. Йәйләүгә байымдар Туйыш ауылы халҡы менән бергәләп сыҡҡан. Оло Ҡыҙыл йылғаһы буйында тирмән эшләгән.\nБайымдар 14-се полкты ойоштороуҙа һәм уны Наполеонға ҡаршы ғәмәлдәге армияға оҙатыу өсөн әүҙем ҡатнаша. Шуларҙың береһе Шағаразы Тунынбаев Парижды алған саҡта батырлыҡ күрһәтә, шуның өсөн көмөш миҙал менән бүләкләнә.\nБайымдар Рәхмәттәргә ҡарағанда етеш йәшәгәндәр. 393 кеше йәшәгән 65 йортҡа 500 ат тура килгән, һыйырҙар — 220, һарыҡтар — 246, кәзәләр — 35 баш. Күсмә тормошта байымдар Туйыш ауылы халҡы менән бергә булған. Игенселек өсөн эшкәртелгән һөрөнтө ер 290 дисәтинәгә тиң булған. 1843 йылда улар 360 бот ужым һәм 2968 бот яҙғы иген сәскән. Сәсеүҙең байтаҡ өлөшө өс кешегә тура килгән — Тажетдин Мөхәмәткилдин 180 бот, Хөснөтдин Мөхәмәтшәрипов 187 бот һәм Абдулвахит Абдрахманов 206 бот сәскән.\n1755 йылдың 15 майында Бөрйән улусыһында ихтилал башлана, ул бөтә Башҡортостанға тарала. Неплюев уны баҫтырыу өсөн бер нисә полк ебәрә. Бер полк командиры Исаковҡа «баш күтәреүселәр торлаҡтарында тамыр табырға һәм юҡ итергә» бойороҡ бирелә. 1755 йылдың 15 майында Бөрйән улусыһында ихтилал башлана, ул бөтә Башҡортостанға тарала. Неплюев уны баҫтырыу өсөн бер нисә полк ебәрә. Бер полк командиры Исаковҡа «баш күтәреүселәр торлаҡтарында тамыр табырға һәм юҡ итергә» бойороҡ бирелә. Ҡыҙыл ҡәлғәһендә наряд менән хеҙмәт иткән Байым тархан Ҡыҙраевты Исаков тарафынан ҡулға алына. Исаков башҡорт старшинаһын «йәшерен бүре» тип һанай һәм уны ике тапҡыр язалай. Байым тархан «вәхшиҙәрсә һындырылған». «Тоғролоҡ» өсөн ҡылыс менән бүләкләнгән, батша хөкүмәтенә тоғро старшина менән шулай мөғәләмә иткәндәр.\nПугачев етәкселегендә Крәҫтиәндәр һуғышы йылдарында Емельян старшина Байым Ҡыҙраев, үҙенең данлыҡлы сығышына ҡарамаҫтан, үпкәләүҙәрен иҫенә төшөрөп, баш күтәреүселәр яғына баҫа. 1774 йылдың апрель баштарында Пугачев уға атлы отрядтарҙы баш күтәреүселәр ғәскәренә оҙатыуҙы ойоштороу үтенесе менән хат ебәрә. Ҡыҙраев Пугачевҡа, «уны ҡунаҡҡа саҡырырға» йөҙ кешелек команда менән бара. Пугачевтың хәрби коллегияһы баш күтәреүсе полковник Байым-тарханды Башҡортостан судьяһы итеп тәғәйенләй.\nЯзалау ғәскәрҙәре корпусының баш командующийы генерал-лейтенант Ф. Ф. Ф. Щербатов 1774 йылдың 11 майында императрица Екатерина II-гә докладында Байым тарханды башҡаларға айырыуса ҙур йоғонто яһағаны өсөн башҡорт старшиналарының «рухи начальнигы» тип атай.\n«Абруйлы һәм затлы» Байым тарханға академик Иван Лепехин 1770 йылдың 18—19 июнендә килә.\nУл саҡта старшина Белорет заводынан 15 саҡрым алыҫлыҡта йәйләүҙә була. Уның байлығы, йылҡы өйөрҙәре тураһында И. Лепехин яҙмаларында ла мәғлүмәттәр табырға мөмкин.\nБайым Ҡыҙраев оҫта «мәғдән белгесе» лә була. 1740 йылда Ул штейгер Марковҡа һәм тәржемәсе Роман Уразлинға Яйыҡ йылғаһының һул ярында урынлашҡан Әтәс тауында тимер мәғдәне урынлашҡанын күрһәтә. 100 бот «магнит ташын» — мәғдәнде һынау яҡшы һөҙөмтә бирә: 75 бот тимер алына. Артабан был тау Магнит тип атала, совет власы йылдарында айырыуса билдәлелек ала. Шул уҡ тархандан завод хужалары Иван Мясников менән Иван Твердышев Ейәнбай ауылы янындағы тимер мәғдәне ятыуы тураһында белә.\nМиңлеғәле Ишмөхәмәт улы Ғүмәров — Башҡортостан Республикаһының, Рәсәй Федерацияһының атҡаҙанған врачы, юғары категориялы ойоштороусы, медицина фәндәре кандидаты.\nЗыя Ишбулды улы Хәлилов (??? — 11 апрель 2009 йыл) — Башҡортостандың атҡаҙанған мәҙәниәт хеҙмәткәре, ҡурайсы, ҡумыҙ эшләү оҫтаһы\nИр-егеттең аҫылы ил эшендә танылыр. (Миңлеғәле Ишмөхәмәт улы Ғүмәров)\nБайым инәйҙәре — ауыл биҙәге\nБулдыҡлы ғаилә — ауылдың киләсәге\n↑ БЕР ҺӘЙКӘЛ ТАРИХЫ\n↑ Ир-егеттең аҫылы ил эшендә танылыр\n↑ Байым инәйҙәре — ауыл биҙәге\n↑ Булдыҡлы ғаилә — ауылдың киләсәге\nБайым (Әбйәлил районы) // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9. (Тикшерелеү көнө: 18 декабрь 2018)\nhttps://ba.wikipedia.org/w/index.php?title=Байым_(Әбйәлил_районы)&oldid=1138005 ҡабул ителгән\nБыл бит һуңғы тапҡыр 02:27 24 май 2022 үҙгәртелгән.


Быйыл Өфөлә популяр исемдәр: Әмир һәм София // Йәмғиәт | новости башинформ.рф\n11:10, 16 июля 2018 Йәмғиәт\nБыйыл Өфөлә популяр исемдәр: Әмир һәм София Фото: «Башинформ» мәғлүмәт агентлығы\nӨФӨ, 2018 йыл, 16 июль. /«Башинформ» мәғлүмәт агентлығы, Наталья Овчарук/.\nБыйыл Өфөнөң Дим районында ғына 612 сабый донъяға килгән. Уларҙан 311-е – малай, 301-е — ҡыҙ. Райондың ЗАГС бүлеге белгестәре билдәләүенсә, 10 ғаилә игеҙ балаларға бәхетле ата-әсә булды.\n«265 ғаиләлә беренсе сабыйҙары тыуҙы, 243 ғаиләлә икенсе балалары донъяға килде, 74-ендә - өсөнсө, 18-ендә – дүртенсе һәм унан һуңғы бала», — тип хәбәр иттеләр Дим районы ЗАГС-ында.\nӘмир малайҙар өсөн иң популяр исем булды. Артабан килә Асҡар, Даниил, Кирил. Ҡыҙҙарға, быға тиклемге кеүек, София, Милана, Анна һәм Виктория тип ҡушалар. Һирәк исемдәр: Ян, Яков, Юлай, Эрик, шулай уҡ Юлиә, Юлиана, Эсмира, Эмма.\nТеги: Дим районы, балалар, Өфөлә популяр һәм һирәк исемдәр


Өфө дәүләт нефть техник университетына — 70 йыл - Bash.News\nН.Гаитбаев Сумерки. Спектакль Сибайского государственного башкирского драматического театра им.А.Мубарякова\nӨфө дәүләт нефть техник университетына — 70 йыл\nӨфө дәүләт нефть техник университетына — 70 йыл https://bash.news/news/85253_f_dlt_neft_texnik_universitetyna_70_jyl\n30 ноя 2018, 23:02\nУл Башҡортостандың ғына түгел, Рәсәйҙең дә иң билдәле һәм көслө вуздарының береһе. Ете тиҫтә йыл эсендә уҡыу йортон 100 меңдән ашыу белгес тамамлай, улар донъяның төрлө ҡитғаларында хеҙмәт итә. Университетты кадрҙар ҡаласығы тип атарға мөмкин. Уҡыу йорто коллективын оло юбилей менән Республика Башлығы вазифаһын ваҡытлыса башҡарыусы Радий Хәбиров та ҡотланы. Башҡортостан нефте тарихы ошо уҡыу йорто менән бәйле, тине Радий Фәрит улы.\nУҡыу йорто ҡеүәтле сәнәғәт предприятиеһын хәтерләтә, бындағы лабораторияларҙың һәр береһендә фәнни асыштар яһарға мөмкин. Улар заманса, ҡиммәтле приборҙар менән йыһазландырылған. Был аңлашыла, Өфө дәүләт нефть техник университеты илдең иң алдынғы уҡыу йорттарының береһе, терәк вуздар исемлегенә ингән. Ставрополь крайының губернаторы Владимир Владимиров та ошо парталар артында белем ала, студент йылдары бөгөнгөләй хәтерҙә, ти ул.\nОшо уҡыу йортон тамамлаусылар әйтеүенсә, был вуз һәр осорҙа ла көслө фәнни-техник базаһы менән айырылып тора. Бында нефтсе һөнәренә һөйөү уятыла, йәштәрҙә шәхес сифаттары тәрбиәләнә, шуға күрә сығарылыш студенттары араһынан көслө етәкселәр сығыуы тәбиғи күренеш. Әле иһә үҫеш өсөн мөмкинлектәр тағы ла киңерәк.\nРадий Хәбиров билдәләүенсә, университет бөгөн күп профилле фәнни-белем биреү үҙәге, бында кадрҙар әҙерләүҙең эҙмә-эҙлекле системаһы яйға һалынған. Ул төбәк терәк уҡыу йорто тигән статусты лайыҡлы йөрөтә. Башҡортостан нефтенең бай тарихы ошо вуз менән бәйле, тине Радий Фәрит улы.\nРадий Хәбиров, Башҡортостан Башлығы вазифаһын ваҡытлыса башҡарыусы: “Вся история башкирской нефтяной отрасли сыгравшую большую роль в превращении республики в один из самых экономически развитых, промышленных регионов страны неразрывно связано с деятельностью университета. За эти десятилетия университет подготовил массу специалистов”.\nУҡыу йорто 70 йыл элек Губкин исемендәге Мәскәү университетының филиалы булараҡ асыла. Ошо йылдар эсендә ул 100 меңдән ашыу белгескә оло тормошҡа юл аса. Әле бында донъяның төрлө мөйөштәренән студенттар белем ала.\nИлдус Ибраһимов, ӨДНТУ ректоры урынбаҫары: “Егерме мең студент уҡый. Бер меңдән ашыуы сит илдән килгәндәр. Был беҙҙең рейтингты күтәрә”.\nДәүләт эшмәкәрҙәре, предприятиелар етәкселәре, депутаттар, ғалимдар, бар ғүмерен газ, йә нефть өлкәһен үҫтереүгә арнаған хеҙмәт алдынғылары. Юбилей тантанаһына саҡырылған һәр ҡунаҡ хаҡында айырым һөйләргә мөмкин. Татарстандың Дәүләт Советы рәйесе Фәрит Мөхәмәтшин әйтеүенсә, Өфө вузы уға оло тормошҡа ныҡлы этәргес бирә.\nФәрит Мөхәмәтшин, Татарстандың дәүләт советы рәйесе: “Мин 1979 йылда диплом алып, Татарстанда “Татнефть” компанияһында эшләнем. Бында мин төрлө яҡлап үҫештем, яҡшы уҡыттылар”.\nУҡыу йорто оло юбилейын да үҫеш юлында ҡаршы ала. Илдең иң алдынғы 100 вузы исемлегенә инеү икеләтә яуаплылыҡ өҫтәй. Әле университет 70 проектты тормошҡа ашыра, улар араһында корпустарҙы яңыртыу ҡаралған. Милли проекттарҙа ла ҡатнашыу ҡарала. Маҡсаттарҙы тормошҡа ашырыу ҙа таянырлыҡ терәк предприятиелар, сығарылыш студенттары бар. Уларҙың бөтәһен дә уртаҡ ниәт бәйләй, тарихи уҡыу йорто үҙ исеменә тап төшөрмәҫкә, яңы үрҙәргә артылырға лайыҡлы.\nБашҡортостанда балалар түңәрәктәре һәм төрлө секциялар өсөн сертификат ярҙамында түләргә мөмкин\n11:38, 13 ноя\nӨфөлә "Ҙур Рәсәй энциклопедияһы"ның электрон проекты менән таныштыралар\n10:15, 11 ноя\nБашҡортостандың биш мәктәбендә химия кабинеттары заманса йыһазландырыла\n10:10, 08 ноя\nӨфөлә Халыҡ-ара мәғариф салоны дауам итә\n12:00, 07 ноя\nБөгөн Өфөлә халыҡ-ара мәғариф салоны асылды\n23:18, 06 ноя


Хәбәрҙәр: Израиль Холокост ҡорбандарын хәтерләү көнөндә хакер һөжүменә дусар булды.\nИзраиль Холокост ҡорбандарын хәтерләү көнөндә хакер һөжүменә дусар булды.\nAnonymous хакер төркөмө “йәһүд дәүләтенең даими рәүештә кеше хоҡуҡтарын боҙоуына ҡаршы” һәм “фәләстиндар менән теләктәшлек йөҙөнән” Израилдең хөкүмәт сайттарына һөжүм итте. Израиллеләр өсөн мөһим булған Холокост ҡорбандарын хәтерләү көнө алдынан хакер төркөмө интернет-сайттарҙа, үҙенең ниәте хаҡында белдереп, #OpIsrael хэштегы менән хәбәрҙәр баҫтыра башланы.\n“Улар киберһөжүм өсөн 7 апрелде һайлаған,- ти эксперт Рони Бочар.-Улар уны тап бөгөн, Һәләкәт көнөндә үткәрергә булған. Күреүебеҙсә, улар бәләкәй һәм уртаса ҙурлыҡтағы сайттарға һөжүм иткән. Ҙур сайттарға ла, хөкүмәт структарлары сайттарына ла ҙур зыян килмәгән.”\nОборона министрлығы һәм мәғариф сайттары көн элгәре үк һөжүмгә дусар булды, сөнки Австралияла 7 апрель башланғайны инде, әммә был сайттар тиҙ үк тергеҙелде.\n“Бындағы донъя картаһында киберһөжүмгә дусар булғандарҙан алынған бөтә сигналдар билдәләнә бара. Улар ҡасан һөжүм итеүҙәре хаҡында хәбәр итә һәм был сайттан мәғлүмәт ала. Шул рәүешле кемдең кемгә һөжүм яһауы апарыу асыҡ төҫмөрләнә.”\nҠайһы бер яңылыҡтар агенстволары хәбәр итеүенсә, йәкшәмбе көн Израилдең Статистика бюроһы хеҙмәте һәм илдең ҙур банкыларының эше боҙола. Бынан тыш хакерҙар израиллеләрҙең социаль селтәрҙәге 19 мең аккаунтына инеү мөмкинлеген алған.


Тағы сүп-сар мәсьәләһе... » «Йәшлек» гәзите | Газета «Йәшлек»\nГазета "Йәшлек" » Яңылыҡтар таҫмаһы » Тағы сүп-сар мәсьәләһе...\n30.04.2019 Тағы сүп-сар мәсьәләһе...\nБыл йыл башынан илдә ҡаты коммуналь ҡалдыҡтарҙы утилләштереү буйынса реформа башланды. Анығырағы, хәҙер сүп-сар яңыса йыйыла. Ҡабатлап әйткәндә, Башҡортостанда ҡыйҙы йыйыу һәм утилләштереү буйынса (ТКО) дүрт төбәк операторы эшләй.\nРеформаны уйлап сығарыусылар вәғәҙә итеүенсә, ҡалдыҡтарҙы эшкәртеү буйынса заманса предприятиелар төҙөләсәк, махсус контейнерҙар теҙеп ҡуйыласаҡ. Ә әлегә халыҡҡа, түләү квитанцияларындағы мәғлүмәттәр дөрөҫ булмау сәбәпле, яңы мәшәҡәттәр өҫтәлде. Операторға йә шылтыратырға йә барырға, сиратта торорға, көтөргә кәрәк...\nСүп-сар өсөн контейнерҙарға килгәндә, Өфөлә генә лә 1400 самаһы махсус һауыт алып ҡуйырға кәрәк. Республика буйынса талап ителгән һан ике-өс тиҫтәләп мең менән иҫәпләнә.\nОшо көндәрҙә район, ҡала хакимиәттәре эше буйынса төҙөлгән рейтингтың “Таҙа муниципалитет” йүнәлешендә ике критерий күҙ уңында тотолған. Беренсеһе утилләштереүгә ебәрелгән ҡаты коммуналь ҡалдыҡтар өлөшөнөң күләме булһа, икенсеһе – ҡалдыҡтарҙы йыйыу һәм айырыу ойошторолған тораҡ пункттар өлөшө. “Йәшел зона”ға 13 район һәм ике ҡала ингән.\nАлдараҡ, Дәүләкән районы контейнерҙар ҡуйыу буйынса республикала алда бара, тип хәбәр ителгәйне. Муниципалитет бер нисә ай элек үк 900 самаһы сүп-сар багы алған булған.\n1 декабргә тиклем дүрт оператор зонаһында түбәндәге һанда контейнер алырға кәрәк:\n1-се зонала — 2374\n2-селә — 1671\n3-сөлә — 2637. 4-се зонала иһә кәрәк күләмдең 41 проценты ғына бар.


Радий Хәбиров Учалылағы фажиғә тураһында: “Был фажиғә - кешеләрҙең эскелеге эҙемтәһе”\n18 Ғинуар 2019, 17:34\nКүптәр хәбәрҙарҙыр: ғинуарҙың 13-өнә ҡараған төндә Учалыла ҡанлы фажиғә булған. 35 йәшлек ир үҙенең ҡатынына мылтыҡтан атҡан. Яраланған ҡатын ярҙам өмөт итеп күршеләренә йүгергән. Ир уны юллап барып, инде күршеләренең йортонда ҡанлы фажиғә ойошторған: ауыл йәме булған татыу, матур, талантлы ғаилә парҙарын атҡан. Ҡатын кеше (Брәтәк ауылы ҡыҙы, йырсы Гөлсиә Хилажева) шунда уҡ йән биргән, ире ауыр хәлдә дауаханаға эләккән. Артабан ҡыҙып алған мылтыҡлы ир ярҙамға ташланған күршелә йәшәгән полиция майорын атып үлтергән. Унан инде ҡатынын баҫтырып тотоп атып үлтергәндән һуң, үҙ-үҙенә ҡул һалған. Иң аяныслыһы шул – 7 бала етем ҡалған.\nРеспублика башлығы вазифаһын ваҡытлыса башҡарыусы Радий Хәбиров фекеренсә, был фажиғәнең сәбәбе – эскелек. Республика халҡы һаман да байрам кәйефенән сығып бөтмәгән, тап шул трагедияға юл асҡан да инде.\nРадий Фәрит улы Хөкүмәттең оператив кәңәшмәһендә шулай уҡ республикала алкоголгә бәйле хәлдең хөртәйеүен билдәләгән. Ул килтергән статистиканан күренеүенсә, 2018 йылда республикала алкоголь менән ағыуланып үлеүселәр һаны бермә-бер артҡан. Р. Хәбиров ошо йүнәлештә эшләүсе ведомстволарға был мәсьәләгә ныҡлап тотонорға бойорған.


Иглин районының Урман ҡасабаһын йәнә шартлауҙар тетрәндерәсәк. Полигонды зарарһыҙландырыу менән шөғөлләнгән ойошма ҡабаттан снарядтарҙы утилләштереүгә тотонорға иҫәп тота, бында әле бихисап хәүефле снарядтар ҡалған. Урындағы халыҡ әлбиттә башланғысҡа ҡаршы сыға, йорттары эргәһендә шартлауҙар яңғырауын бер кем дә теләмәй. Яҡтар килешә алырмы?\nУрман ҡасабаһындағы 2011 йылдың ҡурҡыныс ваҡиғалары бер ҙә Голливуд блокбастерҙарынан ҡалышмай. Тирә-яҡлап шартлауҙар яңғырай, янғын ажғыра. Халыҡ кемуҙарҙан хәүефле урындан ҡаса. Әйтерһең дә билдәле режиссер сираттағы катастрофа жанрындаға кино төшөрә.\nЛәкин ҡыҙғанысҡа был ваҡиғалар ысынбарлыҡ. Ҡурҡыныс шартлауҙар халыҡ хәтерендә уйылып ҡалған. Был көндө хәтерләү 8 йәшлек Булатты әле лә тетрәндерә. Малай ике сәғәт буйына ағаһы менән йырында йәшенеп ятҡан.\nҺәм бына ҡурҡыныс шартлауҙар тағы яңғырарға тора. Урман ауыл биләмәһе башлығы Рафаэль Ҡалҡаманов 20-се октябрҙән снарядтарҙы утилләштереү башланасаҡ тигән хәбәр ала. Ул шунда уҡ эштәрҙе алып барыусы предприятие вәкилдәренә беҙ быға ҡаршы тигән яуап бирә. Сөнки полигон мәктәп һәм балалар баҡсаһына яҡын урынлашҡан. Өҫтәүенә, былай ҙа ара-тирә ҡасаба яңғырап тора.\nСнарядтар шартлау эҙемтәләрен Урман ҡасабаһында бөгөн дә күрергә була. Мәҫәлән бында ике ҡатлы йорт торған, ләкин хәҙер унан тик кирбес өйөмө генә ҡалған. 2011 йылдың ваҡиғалары ҡасаба халҡы тормошон ҡырҡа үҙгәрткән. Кешеләр әле лә «ҡылт» иткән тауышҡа һиҫкәнеп, ҡурҡып йәшәй. Бында шартлауҙарҙың яңғырауын бер кем дә ҡабаттан ишетергә теләмәй.\nҠасаба халҡының утилләштереүҙе дауам итеүгә ҡәтғи ҡаршы сығыуын иҫәпкә алып, эштәрҙе башҡарыусы «Втормет» ойошмаһы миналарҙы зарарһыҙландырыуҙы бер аҙ кисектерергә булған. Ләкин ойошма пландарынан баш тартырға йыйынмай, тик алымдарҙы үҙгәртергә иҫәп тота.\nСергей Карась, «Вторметалл» ойошмаһы баш инженеры: «Втормет» ойошмаһы шартлауҙар булмаясаҡ тип вәғәҙәләй. Был ысынбарлыҡҡа тап киләме-юҡмы икәне яҡын арала асыҡланасаҡ. Һәр хәлдә быға ышанғы килә, сөнки былай ҙа ҡасаба яу яланын хәтерләтә. Айырыуса хәрби часть биләмәһе».


Буй етмәҫлек йондоҙом булып балҡы » "Йәшлек" гәзите\nГазета "Йәшлек" » Махсус бит » Письма » Буй етмәҫлек йондоҙом булып балҡы\nМөхәббәтемде үҙ ҡулдарым менән селпәрәмә килтерҙем. Их, минең балҡып һүнгән йондоҙом! Ҡайҙарға китеп юғалдың һин? Кемде генә үҙеңә йәр итеп һайланың? Уны ысын йөрәктән яратаһыңмы икән? Хәйер, уныһын белеү кәрәкмәйҙер, былай ҙа янған йөрәгем, уны яратыуыңды белһә, билләһи, шартлаясаҡ.\nМин хәҙер ярҙың ситендә яңғыҙым тороп ҡалдым, ә был юлды бит үҙем һайланым. Һинең йөрәгеңә ни тиклем яра һалғанды «һантый ҡыҙ бала» саҡ аңланы. Кисә ауылдашың, дуҫың һинең турала барыһын да асып һалды. Һине бит бөтөнләй икенсе яҡтан күрҙем. Үҙеңдең күҙ нурындай итеп, телефон номерыңды икенсе ҡыҙға биргәнгә саҡлы һаҡлағанһың икән. Ә минең тормошомдағы ҙур хатанан һуң, аяҙ көндө ҡара болот ҡаплап алғандай, мөхәббәтемде лә ҡара нәфрәт ялмап алды. Ә беҙ нисек бәхетле инек. Һинең шылтыратыуыңды түҙемһеҙләнеп көтә торғайным. Бер көн шылтыратмаһаң, улай ғына ла түгел, беҙҙең һәр ваҡыттағыса һөйләшә торған сәғәттә шылтыратмаһаң, һыҡтауҙар, һин тип төндәрен керпек тә ҡаҡмауҙар, әллә ниндәй хыялдар илендә гиҙеүҙәр...\nНиңә мин быларҙың барыһы тураһында ла яҙам һуң әле? Бәлки, күңел талабы менәндер. Күңелемде бушатҡандан һуң был бәхетһеҙ мөхәббәткә нөктә ҡуйырмын, тип ышанам. Әммә ысынлап яратҡан кешеңде онотоп буламы икән һуң?\nЯрай, ул буйым етмәҫтәй йондоҙом булып балҡып торһон, миңә илһам, дәрт, ҡеүәт биреп йәшәтһен.\nУның менән бергә була алмаһаң да, һөйгәнеңде был тормошта бер миҙгелгә генә осратып, уның бер тапҡыр булһа ла күкрәгенә ҡыҫып ҡосаҡлағанын оноторлоҡмо һуң?\nМин бәхетле, сөнки барыһына ла тәтемәгән яратҡан кешемде, ысын мөхәббәтемде таптым. Ә юғалтыуым инде йәшлек йүләрлеге, яҙмыш һынауылыр...\nСығыу ваҡыты 27-11-2010, 11:48 | Ҡаранылар: 1687


Беҙ кемдән кәм?\n28 Ғинуар 2019, 12:06\nАуылдарҙа һуңғы йылдарҙа халыҡ ыңғай яҡҡа әүҙемләшә. Һәр ваҡыт хөкүмәттән көтөп, хужаларҙы әрләп, сәйәсәтте ғәйепләп, бахыр булып, хәйерселеккә төкәлеп киткәйне бит тыуған бишектәребеҙ. Бигерәк эскелек сәскә атҡайны. Әммә бындай көн беҙҙең булмыш та, йәшәү рәүеше лә, күңелебеҙ теләгән яҙмыш та түгел.Бәхеткә күрә халыҡты был моңһоҙлоҡтан уятып ебәрер хәл-ваҡиғалар булып тора. Күптән түгел, мәҫәлән, «Хәйбулла уттарында» Йәнтеш ауылы йәштәренең хоккей майҙансығы төҙөп тапшырыуы тураһында мәҡәләне уҡып, атҡа менгәндәй шатландым.\nАуылдарҙа һуңғы йылдарҙа халыҡ ыңғай яҡҡа әүҙемләшә. Һәр ваҡыт хөкүмәттән көтөп, хужаларҙы әрләп, сәйәсәтте ғәйепләп, бахыр булып, хәйерселеккә төкәлеп киткәйне бит тыуған бишектәребеҙ. Бигерәк эскелек сәскә атҡайны. Әммә бындай көн беҙҙең булмыш та, йәшәү рәүеше лә, күңелебеҙ теләгән яҙмыш та түгел.\nБәхеткә күрә халыҡты был моңһоҙлоҡтан уятып ебәрер хәл-ваҡиғалар булып тора. Күптән түгел, мәҫәлән, «Хәйбулла уттарында» Йәнтеш ауылы йәштәренең хоккей майҙансығы төҙөп тапшырыуы тураһында мәҡәләне уҡып, атҡа менгәндәй шатландым.\nАсып ҡына ҡалмағандар, йәшләй генә һәләк булған ауылдаштары Айбулат Хәйруллин иҫтәлегенә хоккей буйынса турнир уҙғарғандар. Ярышҡа Татыр-Үҙәк ауылы, Әбеш урта мәктәбе, хатта күрше Йылайыр районы Исҡужа ауылы хоккей командаларын да саҡырғандар.Командалар араһында барған сәмле һәм көсөргәнешле уйында алыҫтан килгән исҡужалар, барыһын да еңеп, төп приз—Кубокты алып ҡайтып киткән. Шулай булмай уларҙың сәкән тотоп шайба ҡыуа башлауҙарына бишенсе йыл!\nОшо хаҡта хәбәрҙар булғас, Йылайыр районы Ҡашҡар ауыл биләмәһе хакимиәте башлығы Флүзә Сәлим ҡыҙы Моратоваға шылтыраттым. Ул мине:\n—«Урындағы башланғыстарға булышлыҡ итеү» программаһы яңы ғына сыҡҡан ваҡыт ине. Кемдәрҙер ауыл урамына таш түшәй, икенселәр ҡышын ҡар таҙартыр өсөн трактор һатып ала. 2014 йылда Исҡужа ауылы халҡы ла, дәртләнеп китеп, ошо проектҡа ҡушылырға була һәм, бөтә район халҡын аптыратып, юл да, икенсе нәмә лә түгел, хоккей ҡумтаһы төҙөп ултыртырға ҡарар итә. Майҙансыҡ бер миллион һумға төштө. Уны беҙгә Баймаҡ ПМК-һы матур итеп төҙөп бирҙе. Бына бишенсе йыл инде ауыл халҡына тоғро хеҙмәт итә был хоккей майҙансығы. Бер көн дә буш тормай. Ейәнсура, Күгәрсен, Хәйбулла хоккейсылары менән йыш осрашып торабыҙ. Бигерәк тә Күгәрсен районының Теләүембәт ауылы уйынсылары менән ныҡ дуҫлашып киттек. Киләсәктә ҡоҙа-ҡоҙағыйлыҡ ептәре лә бәйләмәҫме икән тип торабыҙ әле. Беҙҙең хатта ҡыҙҙар командаһы ла бар. 8 Март—Халыҡ-ара ҡатын-ҡыҙҙар көнө уңайынан гүзәл заттар араһында хоккей ярышы ойошторорға ла уйлап торабыҙ»,—тип ҡыуандырҙы.\nБына шулай. Беҙҙең ауылдарыбыҙҙа хоккей әле тәүге аҙымдарын ғына яһай. Әммә...геройҙар бит ауылдан тыуа. Киләсәктә беҙҙең үҙебеҙҙең дә Fимаев, Зариповтарыбыҙ булмаҫ тимә!\nҺүрәттә: Йәнтештәр боҙҙо һынап ҡарай.


Милли мәғариф мәсьәләләренә бармаҡ аша ҡарарға ярамай\n7 Декабрь 2010, 16:27\n«Аҡтамыр» үҙәге бик кәрәкле һәм мөһим эш башҡара, милли мәктәпте тергеҙеү программаһын бойомға ашырыуға ҙур өлөш индерә. Балаларҙы үҙ туған телендә уҡытыу, тәрбиәләү эшен алып барыусы белем биреү ойошмаларын булдырмай тороп, бер халыҡтың да киләсәген күҙ алдына килтереп булмай. Һуңғы йылдарҙа иғтибарҙы айырыуса ныҡ йәлеп итеүсе күренештәрҙең береһе – башҡорт рухының үҫеү һәм нығыныуы, Башҡортостан халыҡтарының йәшәү сифатының яҡшырыуы. Беҙҙең төбәк Рәсәйҙең башҡа төбәктәре араһында үҙенең күп милләтлелеге менән уникаль һанала. Унда йөҙҙән ашыу милләт вәкиле йәшәй.Башҡорттарҙың милли-мәҙәни үҫеше перспективаһында халыҡ мәғарифы системаһының алға китеше, физик һәм рухи һаулығы республиканың экологик хәле, халыҡ мәҙәниәтенең һәм тарихының яңы быуын тәрбиәләүҙәге роле иң төп урындарҙа тора.\n«Аҡтамыр» үҙәге бик кәрәкле һәм мөһим эш башҡара, милли мәктәпте тергеҙеү программаһын бойомға ашырыуға ҙур өлөш индерә. Балаларҙы үҙ туған телендә уҡытыу, тәрбиәләү эшен алып барыусы белем биреү ойошмаларын булдырмай тороп, бер халыҡтың да киләсәген күҙ алдына килтереп булмай.\nҺуңғы йылдарҙа иғтибарҙы айырыуса ныҡ йәлеп итеүсе күренештәрҙең береһе – башҡорт рухының үҫеү һәм нығыныуы, Башҡортостан халыҡтарының йәшәү сифатының яҡшырыуы. Беҙҙең төбәк Рәсәйҙең башҡа төбәктәре араһында үҙенең күп милләтлелеге менән уникаль һанала. Унда йөҙҙән ашыу милләт вәкиле йәшәй.\nБашҡорттарҙың милли-мәҙәни үҫеше перспективаһында халыҡ мәғарифы системаһының алға китеше, физик һәм рухи һаулығы республиканың экологик хәле, халыҡ мәҙәниәтенең һәм тарихының яңы быуын тәрбиәләүҙәге роле иң төп урындарҙа тора.\nМилләт-ара мөнәсәбәттәрҙең яңы баҫҡысы бар кешелек өсөн бик мөһим проблема, һәм уға йоғонто яһай алырлыҡ бер генә ҡорал – мәғрифәтселек бар.\nҺәр халыҡтың традицион педагогик мәҙәниәтенә таянып, алдынғы ҡарашлы шәхес тәрбиәләү мәктәп һәм мәктәпкәсә белем биреү ойошмалары өсөн бик мөһим.\nМәктәптәрҙә башҡорт кластары асыу, булғандарын һаҡлап ҡалыу, балалар баҡсаһында башҡорт төркөмдәрен юҡҡа сығармау мәсьәләһенең мөһимлеген аңлау һәм хәл итеү ҡайһы бер райондарҙағы белем биреү учреждениелары етәкселәрен борсомай, уларҙың башҡорт телен өйрәнеү буйынса методик кабинеттар ойоштороуҙа, кәрәкле белгестәр һайлауҙа, милли төркөмдәр һәм кластарға балалар туплауҙа ярҙамдары юҡ кимәлдә.\nУҡытыу-тәрбиә эшен юғары кимәлдә, заман талаптарына ярашлы итеп ойоштороу өсөн туған телдең кимәлен күтәрергә кәрәк, ғаилә менән эшләүҙең яңы формаларын үҙләштереү, ата-әсәләр араһында мәғлүмәти эш алып барыу халыҡтың милли байлығын быуындан-быуынға түкмәй-сәсмәй еткереү маҡсатында башҡарылырға тейеш.\nБала тик әсә телендә генә үҙ халҡының күңел байлығын, дини һәм фәлсәфәүи асылын тейешле кимәлдә үҙләштерә ала.\nБашҡортостанда милли мәктәптәр бик аҙ, квалификациялы, башҡорт һәм рус телдәрен берҙәй белгән уҡытыусылар етмәй, айырыуса был ҡала ерлегендә ныҡ һиҙелә, ата-әсәләр өйҙә балалары менән башҡорт телендә барған тапшырыуҙарҙы тыңламай, ҡарамай. Былар күберәк ата-әсәнән дә киләлер. Улар үҙҙәре лә балаларын туған телдә уҡытырға теләмәй. Сөнки улар үҙҙәренсә, был балаға ниндәйҙер яғы менән зыян килтерә, тип уйлай. Был бик мөһим проблема һәм тиҙ арала хәл итеүҙе талап итә.\n«Аҡтамыр» үҙәге, тейешле органдар етәкселегенә, был проблеманы еңеп сығыу юлдарын табыр, тигән ҙур өмөттәр бағлай.\n«Аҡтамыр» ойошмаһы ағзаһы.


Куранттар һуға, сабыйҙар тыуа - Bash.News\nХоккей. КХЛ. Динамо /Р�...\nКуранттар һуға, сабыйҙар тыуа\nКуранттар һуға, сабыйҙар тыуа https://bash.news/news/87428_kuranttar_ua_sabyjar_tyua\n03 ғин 2019, 19:58\nЙыл менән йыл алмашынған тарихи мәлдә Башҡортостанда 50-нән ашыу бала тәүге ауазын һала, уларҙың 20-һе малай, 33-ө ҡыҙ. Ике ғаиләлә игеҙәктәр тыуған. Ҡабан йылының беренсе көнөндә тыуған сабыйҙар әле ғүмер юлының тәүге көндәрен бала табыу йортонда үткәрә.\nНизамовтарҙың бәпесе декабрь аҙағында уҡ донъяға килергә тейеш була, әммә сабый эт йылында тыуырға ашыҡмай. Лена яңы йылды өйҙә туғандары менән бергә ҡаршы ала, төндә тулғаҡ тота башлағас ашығыс ярҙам саҡырырға тура килә. Низамовтарҙың улы 8-се бала табыу йортонда беренсе булып донъяға килә, малайға Алишер тигән исем дә һайлағандар.\nЮлиә Ғәлиева ла яңы йылды өйҙә, өҫтәл артында ҡаршылай. Көнө буйы салаттар эшләй, бәлештәр бешерә. Әммә өҫтәл артында оҙаҡ ултырырға тура килмәй, Юлиә бала табыу йортона юллана. Тәүге тапҡыр әсә булыу бәхетен ул тормош иптәше менән бергә кисергән, ирем минән дә нығыраҡ тулҡынланды, сабыйҙы ҡулына алғас хатта илап та алды, ти Юлиә.\nМария Коробкова иһә яңы йыл төнөн бала табыу йортонда үткәрә, уның ҡыҙы эт йылын оҙатҡанда донъяға килә. Кескәй Алиса ғаиләләге өсөнсө бала. Мария әйтеүенсә, ҡабан йылы ла ғаилә өсөн күңелле мәшәҡәттәргә бай булмаҡсы. Өйҙә өс бәләкәй бала, бынан тыш ремонт эштәре көтә, ғаилә Сочиға күсергә йыйына. Яңы йыл төнөндә тормош иптәше ҡатынын яңғыҙ ҡалдырмай, бала табыу йорто алдында фейерверк шоуы ойоштора.\nБылтыр башҡаланың 8-се бала табыу йортонда 3 меңгә яҡын сабый тыуған. Табиптар быйылғы һан күпкә юғары булыр тигән фекерҙә. Рәсәй һәм Башҡортостан буйынса алып барылған демографик сәйәсәт үҙ һөҙөмтәһен бирергә тейеш.\nБаш ҡаланың 8-се бала табыу йортонда йыл менән йыл алмашынған сихри мәлдә 6 сабый тәүге ауазын һала, уларҙың 4-һе малай, икәүһе ҡыҙ. Табиптар араһында шундай ышаныу йәшәй - әгәр беренсе булып малай донъяға килһә, йыл уңышлы буласаҡ. Хәбәрсе. Табиптар әйтеүенсә, бала табыу бүлектәре өсөн байрам тигән төшөнсә юҡ, бында эш тәүлек әйләнәһенә дауам итә. Һәр ваҡыт сафта булырға кәрәк, сөнки донъяға яңы кешене ҡабул итеүҙән дә яуаплыраҡ бурыс юҡ. Бында һәр ваҡыт сабыйҙарҙың тәүге ауаздары яңғырап тора.\nГүзәл Мәғәфүрова, акушер-гинеколог: “Яңы йыл беҙгә айырыуса байрам түгел, беҙҙә көн дә байрам, сөнки балалалар тыуа”.\nЯңы йылға аяҡ баҫҡан тылсымлы мәлдә республикала 50-нән ашыу сабый донъяға килә, 20 малай һәм 33 ҡыҙ. Ҡабан йылының тәүге ҡарлуғастары әле бала табыу йортонда, иҫкесә яңы йылды инде улар өйҙә, ғаиләләре менән ҡаршы аласаҡ.\n14 ноябрҙә Бөтә донъя сифат көнө билдәләнә\n22:13, 12 ноя\nЖурналистар ҡорға йыйылды\n19:19, 12 ноя\nРеспубликала Бөтә донъя сифат аҙналығы дауам итә\n19:00, 12 ноя\n13:15, 12 ноя\nБашҡортостанда бөтә Рәсәйҙән энциклопедия белгестәре йыйыла\n12:33, 12 ноя


Башҡортостанда биш хәүефле тәбиғәт күренеше теркәлде // Иҡтисад | новости башинформ.рф\nБашҡортостанда биш хәүефле тәбиғәт күренеше теркәлде\n14:49, 5 июля 2010 Иҡтисад\nГидрометеорологтар Башҡортостан территорияһында бер юлы биш хәүефле тәбиғәт күренешен теркәне. Былар тупраҡ һәм атмосфера ҡоролоғо, ҡыуан, сиктән тыш янғын хәүефлелеге һәм йылға-күлдәрҙең ныҡ һайығыуы.\nТөбәктә яуым-төшөм булмауы ауыл хужалығын ғына түгел, сәнәғәт өлкәһен дә ҡурҡыныс аҫтына ҡуя. Башгидромет үҙәгенән хәбәр итеүҙәренсә, әлеге ваҡытта Ағиҙел йылғаһында бер юлы өс урында иң түбән һыу кимәле теркәлгән. Күҙәтеү алып бара башлағандан, йәғни 1875 йылдан, алып Ағиҙелдең был тиклем һайыҡҡаны юҡ ине.\nБыл хәүефле күренеш республиканың иң ҙур һыу һаҡлағыстарының эше арҡаһында төбәктә эсәр һыу запастарында сағылмай, ләкин суднолар йөрөшөндә сағылыуы мөмкин. Ҙур булмаған шишмәләр ҡорой, ауылдарҙа ҡоҙоҡтарҙан һыу китә.\nКөсөргәнеште кәметеү өсөн ҡойма ямғырҙар кәрәк. Ә шул уҡ ваҡытта төбәктә яҡындағы ун көндә һауа торошо үҙгәрмәйәсәк. Ул элеккесә эҫе һәм ҡоро буласаҡ.\nТеги: һауа торошо, ғәҙәттән тыш хәлдәр, ҡоролоҡ


Баймаҡ районының Ишмырҙа ауылы оҫта шәл бәйләүселәр менән дан тота\nШуларҙың береһе Зөлфиә Солтанғолова. Айырыуса ҡышҡы һалҡындарҙа оҫтаның мамыҡ шәлдәренә һорау бермә-бер арта.\nҠул эштәренә Зөлфиә Солтанғолова бишенсе класта уҡыған сағында уҡ өйрәнә. Тора бара был шөғөл күңел йыуанысы һәм табыш сығанағына әйләнә. Әле баҡса эштәре күптән тамам, малдар кәртә-ҡурала. Шуға күрә йылы мамыҡ шәлдәр бәйләүгә ул көндә ваҡыт таба. Ҡасандыр балаларҙы уҡытыуға ла, йорт һалып инеүгә лә мамыҡ шәлдәр ныҡ ҡына ярҙам итте, ти оҫта. Хужабикәнең дебет шәлдәре был төбәктә лә ҙур һорау менән ҡулланыла. Кемдер килен һөйөүгә, бәғзеләр ҡыҙҙарына әленән-әле заказдар бирә. Шәл бәйләүсенең, хатта үҙенә күрә юрауы ла бар.\nӘ шәл бәйләүгә сеймал-дебеттәрҙе хужабикә Көйөргәҙе һәм Ейәнсура райондарынан һатып ала. Яҡшы дебет өсөн, кәзәгә лә айырым иғтибар һәм тәрбиә кәрәк икән.\nҮткән йыл ул Ейәнсурала үткән «Башҡорт шәле» республика фестивалендә лә ҡатнашып, лауреат булып ҡайта. Был да оҫтаға артабан тағы ла кәсебен киңәйтеүгә ҡанат өҫтәй. Дөйөм алғанда, Ишмырҙа ла оҫта шәл бәйләүселәрҙән тыш, шулай кәзә һөтөнән ҡымыҙ, сыр эшләүселәр ҙә байтаҡ.


Ауыл хужалығы - өҫтөнлөклө тармаҡ\n9 Ғинуар 2017, 12:44\nАуыл хужалығы сәнәғәте үҫеше - республика һәм Рәсәйҙең өҫтөнлөклө иҡтисади сәйәсәте йүнәлеше. Беҙҙең аграрийҙар - республикала заманса технологиялар индереү, алдынғы эш ысулы ҡулланыу буйынса беренселәр исемлегендә. Был ҡоролоҡ йылдарында ла яҡшы уңыш алыуға булышлыҡ итте.\nРеспубликала бөртөклөләр, көнбағыш, шәкәр сөгөлдөрө, ит һәм һөт етештереү буйынса алдынғылар исемлеген лайыҡлы биләйбеҙ. Йыл башынан 11 ай йомғағы буйынса бөтә төр хужалыҡтар буйынса етештерелгән тулайым продукция күләме 6,2 миллиард һум тәшкил итте, уҙған йыл менән сағыштырғанда - 87 процент.\nЙыл, тәбиғәт шарттарына бәйле, уңышлы уҡ булманы. Шуға ҡарамаҫтан, күп өлкәлә күрһәткестәр шатландырҙы. Аграрийҙар гектарынан уртаса 23 центнер иген йыйып, 130 мең тоннаға уңыш тапшырҙы.\n“Ашҡаҙар”, Салауат исемендәге кооператив, “Дружба” йәмғәте игенселәре алдынғылар исемлеген яуланы, улар гектар ҡеүәтен 27 центнерға еткереүгә өлгәште.”Старт” фермер хужалығы,”Акшенцев” хужалығында был күрһәткес 29 центнер тәшкил итеп, урып-йыйыу кампанияһы барышында лидер исемен яуланы.\nХужалыҡтарҙа 19 мең тонна көнбағыш һуғылды, уртаса гектар ҡеүәте 13,7 центнер тәшкил итте, ә “Ашҡаҙар”, Салауат исемендәге кооператив, “Дружба” йәмғиәте аграрийҙары был һанды тағы ла арттырҙы.\nШәкәр сөгөлдөрө уңышы 75 мең тонна тәшкил итте(гектар ҡеүәте 279 центнер).”Мәләүез” фәнни-етештереү берекмәһе, Салауат исемендәге кооператив, “Старт” крәҫтиән хужалығы, “Акшенцев” хужалыҡтары “татлы тамыр”үҫтереү һәм йыйыуҙа тәжрибә туплаған хужалыҡтар исемлеген лайыҡлы биләй.\nКиләһе йыл уңышына 20 мең гектар ер туңға һөрөлдө, 10,6 мең гектарҙа ужым культураһы сәселде. Бөгөн һаҡлауға һалынған орлоҡтоң 12 процентын элиталы орлоҡ тәшкил итә.\nХужалыҡтар тулыһынса мал аҙығы менән тәьмин ителде. Бер баш шартлы баш малға 30 центнер аҙыҡ берәмеге тура килә. Дәүләт тарафынан күрһәтелгән финанс ярҙамы ауыл хужалығы тармағын техник һәм технологик йәһәттән үҙгәртеп ҡорорға ярҙам итә. Йыл башынан республика бюджетынан эшкәртеүсе һәм ауыл хужалығы тармағына 560 миллион һум аҡса бүленде.\nЗаманса технологиялар ҡулланыуҙа ла район аграрийҙары алдынғы урында. Һуңғы биш йылда машина трактор паркы 700 берәмек күп функциялы техникаға тулыланды. Йыл башынан 370 миллион һумлыҡ техника һатып алдыҡ, был республика буйынса яҡшы күрһәткес. Тап ошо техника хужалыҡтарҙа “ноутилл” технологияһы буйынса ер эшкәртеү системаһына күсергә булышлыҡ итте.\nХужалыҡтар “500 ферма” республика программаһында ҡатнашты, был ваҡыт эсендә 3050 баш мал өсөн 14 малсылыҡ объекты төҙөлдө һәм үҙгәртеп ҡоролдо. Райондың көслө хужалыҡтарында заманса уңайлыҡтары булған һауыу залдары сафҡа тапшырылды.”Ашҡаҙар” предприятиеһында 320 баш, һәм “Иҙел” агрофирмаһында 160 баш малға ферма төҙөлдө. Был - малсыларҙың хеҙмәтен еңеләйтеү һәм етештереүсәнлекте арттыруға булышлыҡ итте.\nРайонда крәҫтиән-фермер хужалыҡтары үҫешә. Бөгөн бөтә сәсеүлек майҙандарының 27 процентын тәшкил итә. Ғаилә малсылыҡ фермалары ла үҫешә. Эш башлаған фермерҙарға республика Гранты тапшырыла. Ярҙамсыл хужалыҡтар ҙа әүҙем эшләй. Республика Хөкүмәте тарафынан яңы механизм, эш итеү ысулдары ҡулланыла.\nЙыл тамамлана, әммә алда эш бихисап, тармаҡ шуныһы менән мауыҡтырғыс. Икмәк үҫтергән, ит-һөт етештергән, яңы сорттар уйлап тапҡан, ферма төҙөгән агросәнәғәт комплексы хеҙмәтсәндәренең бөтәһенә лә рәхмәтлебеҙ. Беҙ киләсәкте бергәләп төҙөйбөҙ!


1 Шул көндәрҙә Йәһүҙиә сүллегенә Сумдырыусы Яхъя килде.\n2 – Тәүбә итегеҙ, – тине ул вәғәзендә. – Күктәр Батшалығы яҡынлашты.\n3 Ишағыя пәйғәмбәр:\n4 Яхъяның кейеме дөйә йөнөнән булып, биленә тиренән ҡайыш быуған ине. Сиңерткә һәм солоҡ балы менән туҡланды.5 Уның янына Иерусалим халҡы һәм бөтә Йәһүҙиә менән Иордан буйы төбәгендә йәшәүселәр килеп йөрөнө.6 Килеүселәр үҙҙәренең гонаһтарын таныны һәм Яхъя уларҙы Иордан йылғаһында сумдырҙы.\n7 Ул, күп кенә фарисейҙарҙың һәм саддукейҙарҙың һыуға сумдырылырға тип килеүен күреп, уларға былай тине:\n– Эй һеҙ, ағыулы йылан тоҡомо! Кем һеҙгә Алланың яҡынлашып килгән асыуынан ҡаса алырһығыҙ тип әйтте?8 Ихлас тәүбә итеүегеҙҙе эш менән күрһәтегеҙ!9 «Беҙҙең атабыҙ бит Ибраһим», – тип эстән генә уйлайһы булмағыҙ. Һеҙгә әйтәм: Алла ошо таштарҙан да Ибраһимға балалар яралта ала.10 Балта ағастар төбөндә ята инде: һәйбәт емеш бирмәгән һәр ағас ҡырҡылып утҡа ташланыр.11 Мин, тәүбә итеүегеҙҙе раҫлап, һеҙҙе һыуға сумдырам. Әммә минән һуң Килеүсе ҡөҙрәтлерәк. Мин Уның аяҡ кейемен күтәреп йөрөргә лә лайыҡ түгел. Ул һеҙҙе Изге Рухҡа һәм утҡа сумдырыр.12 Ҡулында – елгәргес көрәк. Ул, ашлыҡты ырҙында елгәреп, бойҙайын бураға һалыр, ә кәбәген һүнмәҫ утта яндырыр.\n13 Шул мәлдә Ғайса, Яхъя тарафынан һыуға сумдырылыу өсөн, Галилеянан Иордан йылғаһына килде.14 Яхъя иһә:\n15 – Әлегә ошолай булһын, сөнки беҙ Алла хаҡлығының бөтә талаптарын үтәргә тейешбеҙ, – тип яуапланы Ғайса.\nЯхъя быға риза булды.16 Ғайса һыуға сумдырылып сыҡты. Шул саҡ күктәр асылып китте лә, Ул Үҙенең өҫтөнә күгәрсен рәүешендә Алла Рухының төшкәнен күрҙе.17 Күктән:


Өфөлә Классик музыка марафоны ойошторола // Мәҙәниәт | новости башинформ.рф\nӨфөлә Классик музыка марафоны ойошторола\n16:44, 16 сентября 2016 Мәҙәниәт\n22 сентябрҙә Өфөлә Классик музыка марафоны ойошторола. Асыҡ һауалағы концертта донъя композиторҙарының иң яҡшы әҫәрҙәре яңғырай. Башҡарыусылар — Өфө Ҡала мәҙәниәт һарайының, шулай уҡ Ырымбурҙың һәм Ҡазандың тынлы оркестрҙары.\nОйоштороусылар урам музыканттары, тере скульптуралар ҡатнашлығында ижади аллея булдырасаҡ. Бейеү буйынса оҫталыҡ дәрестәре, арт-галерея һәм фотозона ҡаралған. Сара киске сәғәт 6-ла В.И.Ленин исемендәге паркта башлана. Адресы: Зәки Вәлиди урамы, 34.\nПроекттың идеяһы 2014 йылда Өфөлә барлыҡҡа килде. Бер йылдан Классик музыка марафоны үҙенең географияһын киңәйтте. Һәр ҡалала Ҡала мәҙәниәт һарайының тынлы оркестры яңы программа менән сығыш яһай. Проектты ойоштороусылар — «Уфанет» компанияһы һәм «ЯН» продюсер үҙәге. Төп мәғлүмәт партнеры — UTV телеканалы.\nТеги: классик музыка,концерттар


«Киске Өфө» гәзитенең сайты - СӘСТӘРЕГЕҘ СӘСКӘ БӘЙЛӘНГӘН, ЙӘКИ БЕР ФРАЗЕОЛОГИЗМДЫҢ ТАРИХЫ ТУРАҺЫНДА - 2021 - Мәҡәләләр\nСӘСТӘРЕГЕҘ СӘСКӘ БӘЙЛӘНГӘН, ЙӘКИ БЕР ФРАЗЕОЛОГИЗМДЫҢ ТАРИХЫ ТУРАҺЫНДА\nТуй-никахтарҙа кейәү менән кәләште "хәҙер инде сәстәрегеҙ сәскә бәйләнде" тип ҡотлауҙарын йыш ишетергә мөмкин. Был һүҙҙәр хәҙерге башҡорт телендә ғаилә ҡороу, өйләнеү йә кейәүгә сығыу тигәнде аңлата. Әммә уның ҡайҙан килеп сығышына берәү ҙә артыҡ иғтибар иткәне юҡ, буғай.\nБыл фразеологизмдың тарихы боронғо дәүерҙәргә барып тоташа. Мәҫәлән, боронғо төрөктәрҙең (ҡытайҙар уларҙы тукюэ тип атаған) ҡатын-ҡыҙҙары ғына түгел, ирҙәре лә оҙон сәс йөрөткән. Ирҙәр хатта, күп сығанаҡтар буйынса, сәстәрен үрер ҙә булған. Был Урта Азия, Монголия, Тыва, Алтайҙа осраған балбалдарҙа ла сағылыш тапҡан. Ҡытай, әрмән, византия тарихсылары үҙ әҫәрҙәрендә был турала яҙып та ҡалдырған. Мәҫәлән, VII быуатта йәшәгән әрмән тарихсыһы Моисей Каганкатваци бер урында, төрөк һуғышсыларының сәстәре үрелгән, тиһә, икенсе урында, ҡатын-ҡыҙҙарҙыҡы һымаҡ таратылған, тип яҙып үткән. Ирҙәрҙең сәстәре үрелгән йә иһә таратылған булғанмы - беҙҙең өсөн әллә ни әһәмиәте юҡ (был турала фәнни дискуссия әле лә бара). VI-VIII быуаттарҙа Беренсе һәм Икенсе төрөк ҡағанаттары төҙөгән боронғо төрөктәрҙең ирҙәре оҙон сәс йөрөтөүен генә билдәләп үтеү мөһим.\nҮҙәк Азияла көн иткән боронғо төрөк халыҡтарында туйҙарҙың нисек үтеүе хроникаларҙа ентекле теркәлмәгән, әлбиттә. Әммә кейәү менән кәләштең туй ваҡытында сәстәрен бер-береһенә бәйләү йолаһы булыуы шик тыуҙырмай. Был йола аҙаҡ башҡорт халҡының этногенезында ҡатнашҡан ырыу-ҡәбиләләрҙә лә булғандыр, тип уйлар кәрәк. Ул ырыуҙар Үҙәк Азиянан сыҡҡан, тарихи ептәр уларҙы боронғо төрөктәр менән бәйләй. Әлбиттә, Ислам ҡабул итеү менән был йола яйлап юҡҡа сыҡҡан, әммә "сәстәрегеҙ сәскә бәйләнде" тигән фразеологизм телдә һаҡланып ҡалған.\nИсламды ҡабул итмәгән ҡайһы бер төрки халыҡтарында кейәү менән кәләштең сәстәрен бер-береһенә бәйләү йолаһы беҙҙең көндәргә тиклем һаҡланып ҡалған. Мәҫәлән, тыва халҡында кәләште һоратҡандан һуң туйҙың икенсе этабы тухтеп (тухтээр, "нығытыу" мәғәнәһендә) тип атала. Ҡыҙ яғында, өйҙә йәштәрҙе кейеҙгә ултыртып, уларҙың толом сәстәренең (тываларҙа беҙҙең көнгә тиклем ирҙәр ҙә сәсен үрә) остарын тарап, бер-береһенә бәйләгәндәр. Шунан кейәү менән кәләш бер-береһенең сәстәрен танырға тейеш булғандар. Әгәр ҙә дөрөҫ әйтһәләр, никах бәхетле була, тип юрағандар. Шунан ғына уларҙы ҡауыштырғандар. Хакастарҙа был йола бер ни тиклем үҙгәргән килеш һаҡланған. Уларҙа иһә кәләштең толомона үрер өсөн кейәүҙең сәсен аҙыраҡ киҫеп кенә биргәндәр. Кәләш кейәүҙең сәсен туйҙан һуң гел үҙ сәстәренә ҡуша үреп йөрөргә тейеш булған. Толомдарҙы бер-береһенә үреү йәштәрҙең яҙмышы бер бөтөнгә әйләнеүен аңлатҡан.\nБыл билдәле фразеологизмдың һаҡланып ҡалыуы, уның телдә киң ҡулланылышы башҡорт ырыу-ҡәбиләләре тарихының VI-VIII быуаттарында Үҙәк Азияла көслө дәүләттәр төҙөгән боронғо төрөктәргә (тукюэ) барып тоташыуын билдәләүсе тағы бер дәлил булып тора, ти уйларға кәрәк.\nЯҙылған: 02.04.21 | Ҡаралған: 199


Халиҡ Заимов (13.11.1914—9.02.1977), башҡорт совет композиторы, педагог, музыкаль йәмәғәтселек эшмәкәре. 1952—1956 йылдарҙа Өфө сәнғәт училищеһы уҡытыусыһы, 1963—1968 йылдарҙа — директоры. 1941 йылдан СССР Композиторҙар союзы ағзаһы. 1953—1954 йылдарҙа Башҡорт АССР-ы Композиторҙар союзы рәйесе. Ике «Почёт Билдәһе» ордены кавалеры (1949, 1955).\nhttps://ba.wikipedia.org/w/index.php?title=Һолтай&oldid=971615 ҡабул ителгән


Нисек кенә ғәжәп яңғырамаһын, әммә "юлаевсылар" пле й - оффта уйнай. Дөрөҫ, улар сит форма кейгән һәм башҡа, көс лөрәе командалар намыҫын яҡлай.\nБөгөн плей - оффта сығыш яһаусы өс хоккейсы - Өфө мәктәбе\nтәрбиәләнеүселәре, улар формаль рәүештә беҙҙең клубҡа ҡарай\nһәм арендаға бирелгән: Волков һәм Цулыгин - "Динамола", Заварухин - Магнитогорск "Металлургында". Был алдынғы "юлаев сылар" уларҙан тыш та оҫта уйнаған командаларҙы көсәйтеү өсө н тапшырылған. Арендаторҙарҙың отошта булыуын билдәләргә кәрәк. Үҙҙәренең яңы клубтарында беренсе роль уйнамаһалар ҙа , өфөлөләр һиҙелерлек файҙа килтерә.\n"Салауат Юлаевтың" элекке капитаны Николай Заварухиндан башлайыҡ. "Металлург" командаһының тренеры Марек Сикора тәжрибәле Өфө тәрбиәләнеүсеһенә һөжүм итеүсе дүртенсе "тройкалағы" урынды ғына ышанып тапшырҙы. Һәм Омск "Авангардына" ҡаршы тәүге уйында уҡ Николай командаһының еңеүенә ҙур өлөш индерҙе - уның иҫәбендә ике мәрәй. Өсөнсө периодта, "Металлург" файҙаһына 3 : 2 иҫәбендә, Заварухин Гончарҙан алған шайбаны ҡунаҡтарҙың ҡапҡаһына индереүгә өлгә ште. Ғөмүмән алғанда, осрашыу 5 : 2 иҫәбе менән тамамланды.\nҠалған матчтарҙа Заварухин үҙ кимәлендә уйнаны, әммә башҡ а мәрәй йыйманы.\nИгорь Волков "Динамо" ( Мәскәү) - "Нефтехимик" ( Нижнекам ск) серияһында хәл иткес осрашыуҙа үҙен герой итеп күрһһәтт е. Ул "аҡлы - зәңгәрлеләр" өсөн ун өсөнсө матчта шайба индер ҙе - һәм тап ошо шайба мәскәүҙәрҙе ярымфиналға сығарҙы!\nКрикунов Игорҙән юҡҡа ғына яҡшы һөҙөмтәләр көтмәгән икән.\nҺуңғы ике матчта "Динамо" тренеры Өфө тәрбиәләнеүсеһен\nПавел Роса һәм Александр Фролов кеүек гол оҫталарына ҡарағанда ла өҫтөнөрәк ҡуйҙы.\nИгорь менән һөйләшеүҙән бер өҙөк:\n- "Локомотив" һәм "Аҡ Барс" араһындағы матчтың нисек тамамланыуын беләһегеҙме\n- Эйе. Беҙ команда менән буллиттар серияһын телевизорҙан ҡараныҡ.\n- Бөгөн Ярославлдә билдәле сәкән оҫталары 22 буллиттың бишәүһен генә тормошҡа ашырҙы. Ковальчук менән Ковалев икешәр тапҡыр уңышһыҙ сығыш яһаны. Иң яҡшы күрһәткес - 50 процент. Һеҙҙе был миҙгелдә "бергә ноль" сығыштарын түбән кимәлдә хәл итеүҙә ғәйепләйҙәр. Әммә бөгөнгө менән сағыштырғанда Волковтың һөҙөмтәләре яҡшыраҡ килеп сыға.\n- Миңә ҡалһа, улар бөгөн артыҡ сәпсәләнде. Даими чемпиона тта был оҫталар буллиттарҙы тормошҡа ашырыр ине.\n- Команданы ярымфиналға сығарған еңеү шайбаһы ниндәй тәьҫораттар ҡалдырҙы Ғөмүмән, үҙегеҙҙең сығыштан ҡәнәғәтһегеҙме\n- Ҡәнәғәт булған урындар ҙа, булмағандары ла бар. Бөгөнгө матчҡа тиклем миңә уйын ваҡыты аҙ бирелә ине - хатта аҙсылыҡ та ла сыҡмай торғайным. Бөгөн иһә тренер миңә "күпселекте үл тергәндә" уйнауҙы ышанып тапшырҙы. Үткән ике уйында йүгереп тә туймай инем, ә хәҙер хатта бер аҙ арыным да.\n- Командала мөхит ниндәй "Динамолар" өсөн бер аҙ ял кәрә к тип иҫәпләйһегеҙме\n- Был минең өсөн икенсе плей - офф. Быға тиклем аҙ уйнаны м - шуға күрә белмәйем, әммә тәжрибәле егеттәр әйтеүенсә, ял\nитеп алыу яҡшыраҡ.\n- Еңеүсе командала үҙегеҙҙе нисек тояһығыҙ"Динамола" һеҙ ҙең кәйеф нисек\n- Беләһегеҙме, "Салауат Юлаев" өсөн плей - оффта бөгөн "Д инамо" командаһындағы кеүек мөхит ине.\n- Плей - оффта һеҙ алты матч үткәрҙегеҙ Иҫтә ҡалғаны ҡайһ ыһы\n- Сергей Николаев командаһында Ярославль "Локомотивына"\nҡаршы уйнағанда буллиттар буйынса бирешкән матч.


Башҡортостан йылды сәнәғәт производствоһының һиҙелерлек үҫеше менән башлаған // Иҡтисад | новости башинформ.рф\nБашҡортостан йылды сәнәғәт производствоһының һиҙелерлек үҫеше менән башлаған\n13:05, 14 марта 2012 Иҡтисад\nСәнәғәт производствоһы индексы Башҡортостанда ошондай уҡ Рәсәй буйынса уртаса күрһәткестән күпкә юғары. 2012 йылдың ғинуар айы буйынса мәғлүмәттәрҙе киң йәмәғәтселек иғтибарына Федераль дәүләт статистикаһы хеҙмәте тәҡдим итте.\nБыл уңайҙан республика Президенты Рөстәм Хәмитов үҙенең блогында бына нимә тип яҙа:\n— Беҙҙең һандар: 2012 йылдың ғинуары 2011 йылдың ғинуарына ҡарата — 108,0%, һәм 2012 йылдың ғинуары 2011 йылдың декабренә ҡарата — 102,8%. Беҙҙең республика — ике графала ла ыңғай күрһәткестәргә өлгәшкән илдәге берҙән-бер төбәк. Сағыштырыу өсөн Рәсәй буйынса уртаса күрһәткестәр: 2012 йылдың ғинуары 2011 йылдың ғинуарына ҡарата — 103,8%, ә 2012 йылдың ғинуары 2011 йылдың декабренә ҡарата — 90,2%. Яҡшы ғына старт алдыҡ. Әйләнеште артабан арттыра барырға кәрәк.\nТеги: Башҡортостан Президенты, сәнәғәт


Төбәктә уҡыусы класташына бысаҡ менән ташланған // Хәл-ваҡиғалар | новости башинформ.рф\nТөбәктә уҡыусы класташына бысаҡ менән ташланған\n14:28, 15 февраля 2018 Хәл-ваҡиғалар\nӨФӨ, 2018 йыл, 15 февраль. /«Башинформ» мәғлүмәт агентлығы, Ксения Калинина/.\nБашҡортостандағы мәктәптәрҙең береһендә 9 класс уҡыусыһы класташына бысаҡ менән ташланған. Әлеге осраҡ 14 февралдә иртән теркәлгән, тип хәбәр итә «Башҡортостан» дәүләт телерадиокомпанияһы. Үҫмер уҡыусының биленә бысаҡ менән сәнскән. Яҡынса мәғлүмәттәр буйынса, зыян күргән уҡыусы быға тиклем бәлиғ булмағандар эштәре буйынса бүлектә иҫәптә торған. Йәнәһе лә ул һөжүм иткән уҡыусынан аҡса һораған. Яраланған уҡыусы Баймаҡ дауаханаһына оҙатылған.\nРәсәй Тәфтиш комитетының Башҡортостан буйынса Тәфтиш идаралығының матбуғат хеҙмәтенән хәбәр итеүҙәренсә, осраҡ буйынса енәйәт эше ҡуҙғатылған. Ваҡиға сәбәптәре асыҡлана.\nТеги: Рәсәй Тәфтиш комитетының Башҡортостан буйынса Тәфтиш идаралығы, балалар, мәктәп


Етәкселәр уҡыусыларға рәхмәт белдерҙе\nЕтәкселәр уҡыусыларға рәхмәт белдерҙе23.03.2019\nБөгөн Өфөлә химия буйынса Бөтә Рәсәй олимпиадаһының һуңғы, өсөнсө, этабы тамамланды. Дөйөм алғанда, сарала илдең 55 төбәгенән 230 IX – XI класс уҡыусыһы һынау тотто.\nЕңеүселәргә дипломды бөгөн Рәсәй Президентының Волга буйы федераль округындағы тулы хоҡуҡлы вәкиле Игорь Комаров һәм Башҡортостан етәксеһе Радий Хәбиров тапшырҙы.\n“Математика буйынса олимпиадаларҙа ҡатнашыуым мәктәп йылдарындағы иң сағыу ваҡиғаларҙың береһе булды. Уның ниндәй хеҙмәт икәнен яҡшы беләм, – тине сығышында Игорь Комаров. – Һайлаған предметығыҙ буйынса алдынғылар рәтенә инеү өсөн бик күп тырышлыҡ һалдығыҙ. Тормош – ваҡиғалар сынйыры, һәм унда уңышлы булыу тәү сиратта үҙегеҙҙән тора. Һеҙгә ҙур, етди ҡаҙаныштар теләйем. Уҡытыусыларығыҙға, атай-әсәйегеҙгә рәхмәт!”\nРадий Хәбировтың һүҙҙәренсә, бында илебеҙҙең технологик киләсәген төҙөйәсәк балалар йыйылған. “Көн дә дәреслектәр менән ултырыу, өҫтәмә шөғөлләнеү һәм еңеү яулау – сикһеҙ ауыр хеҙмәт, – тине ул. – Ныҡышмал булыуығыҙға, белемгә ынтылыуығыҙға һоҡланам. Рәхмәт!”\nТөбәк етәксеһе үҙен химия менән тәү сиратта исеме бәйләүе хаҡында ла һөйләне.\n“Алыҫ 1964 йылда атайым Фәрит Барый улы, әйткәндәй, ул да уҡытыусы, әсәйемә миңә Уран йәки Радий тип исем ҡушырға тәҡдим иткән. Икенсеһен һайлағандар. Радийҙың атом номерын да, ниндәй химик элементтарға һәм металдарға ингәнен дә иҫләйем”, – тип иҫтәлектәре менән бүлеште Радий Фәрит улы.\nӘйткәндәй, олимпиада Башҡорт дәүләт университетында үтте.


А.Йәғәфәрова Дуҫлыҡ менән шаярмайҙар\nИнфоурок › Другое › Конспекты › А.Йәғәфәрова Дуҫлыҡ менән шаярмайҙар\nТема: А.Йәғәфәрова “Дуҫлыҡ менән шаярмайҙар”\nА.Йәғәфәрованың биографияһы менән таныштырыу.\nШағирҙың ижадына ҡыҙыҡһыныу уятыу һәм хөрмәт тәрбиәләү;\nА.Йәғәфәрова “Дуҫлыҡ менән шаярмайҙар әҫәре менән танышыу;\nӘкиәттең йөкмәткеһен үҙләштереү, идея – тематикаһын асыҡлау, образдарға характеристика биреү;\nДуҫлыҡ тураһында төшөнсә алыу;\nДуҫлыҡта тоғролоҡ, кешелеклелек, тырышлыҡ кеүек сифаттар тәрбиәләү, дуҫлыҡҡа тоғро булырға өйрәтеү.\nҺүҙ байлығын, фекерләү ҡеүәһен арттырыу;\nӘкиәтте тейешле хис-тойғолар менән тасуири уҡырға өйрәтеү;\nУҡыусыларҙа кешелеклек, бер-береңә ихтирам тойғоһо, әҙәплек сифаттары тәрбиәләү.\nЙыһазландырыу: компьютер, экран, проектор.\nҺаумыһығыҙ. Ултырығыҙ. Хәйерле иртә, уҡыусылар, ҡәҙерле ҡунаҡтар. Балалар, бөгөн һеҙҙең менән асыҡ дәрес бирәбеҙ. Дәрестә әүҙем ҡатнашып ултырырһығыҙ тип ышанам.\nУҡытыусы. Мәктәпкә килгәндә тирә яғығыҙҙы күҙәтергә онотманығыҙмы?\nУҡытыусы. Бөгөн көн ниндәй?\nУҡыусылар. Бөгөн көн аяҙ, һалҡын.\nУҡытыусы. Аҙнаның ниндәй көнө?\nЯңы темаға күсеү. Әңгәмә ҡороу. (3 минут)\nУҡыусыулар, һеҙ әкиәттәр тыңларға, шиғырҙар уҡырға яратаһығыҙ . Бөгөнгө теманы асыҡлар өсөн мин һеҙгә бер әкиәт-йомаҡ һөйләп ишеттерәм. Иғтибар менән тыңлағыҙ. Борон – борон заманда бик бейек тауҙа ғаиләһе менән 1 кеше йәшәгән. Бер төндө уларҙың ишеген 3 кеше шаҡыған.Хужаның өйө бик бәләкәй икән. Хужа уларҙан:\nҺеҙ кемдәр?- тип һораған.\nБерегеҙ генә инегеҙ. Минең өйөм бик бәләкәй, тигән.\nБеҙ - Дуҫлыҡ, Бәхет, Байлыҡ.\nҠайһыбыҙҙы саҡырһаң, шул инер, - тигәндәр улар.\nХужа өйөнә кемде саҡырған тип уйлайһығыҙ уҡыусылар?\nУҡытыусы. Дуҫлык уның өйөнә ингәс, ғаиләһенә бәхет тә, байлыҡ та, тыныслыҡ та килгән.\nУҡытыусы. Шулай итеп, уҡыусылар кем әйтә, нимә тураһында һүҙ алып барасаҡбыҙ?\nУҡыусылыр яуабы. (дуҫлыҡ тураһында)\nУҡытыусы. Кемдәр, нимәләр араһында дуҫлыҡ була ала?\nУҡыусылыр яуабы. (хайуандар, кешеләр, милләт –ара дуҫлыҡ.)\nУҡытыусы. Эйе, беҙ бөгөн һеҙҙең менән дуҫлыҡ тураһында һүҙ алып барасаҡбыҙ.\nУҡытыусы. А Йәғәфәрованың “Дуҫлыҡ менән шаярмайҙар” әкиәтен уҡып дуҫҡа тоғро булырға, уның ҡәҙерен белергә, һәм ысын дуҫ ниндәй булырға тейеш тигән һорауға яуап бирәсәкбеҙ.\nIII.Өй эшен тикшереү.(5 минут)\nӘ хәҙер яңы темаға күскәнсе өй эшен тикшереп китәйек әле. Һеҙгә өй эшенә дуҫлыҡ тураһында мәҡәлдәр яҙып килергә ине, шулай уҡ һүрәттәр төшөрөргә лә була тигән инем. Әйҙәгеҙ тикшереп үтәйек. (3-4 бала мәҡәлдәрен уҡый, 1-2 баланың һүрәттәрен ҡарап үтергә мөмкин.)\nIV.Яңы тема күсеү. Хәҙер дәфтәрҙәрегеҙҙе асығыҙ, бөгөнгө числоны һәм теманы яҙып ҡуйығыҙ.\nӘ хәҙер беҙгә Айһылыу Йәғәфәрова тураһында Алһыу һөйләп ишеттерер.Ә һеҙ иғтибар менән тыңлап ултырығыҙ , аҙаҡтан тикшереү эше, йәғни тест буласаҡ. (3 минут)\nАйһылыу Шәйхетдин ҡыҙы Йәғәфәрова 1948 йылдың 3 сентябрендә Әбйәлил районы Әхмәт ауылында тыуа. Әхмәт ауылында башланғыс класс мәктәбен , Ташбулатта урта, Ишембай ҡалаһында тәрбиәселәр мәктәбен тамамлай. 1967 йылда райондың «Ҡыҙыл Башҡортостан» совхозында яңы асылған балалар баҡсаһында хеҙмәт юлын башлай. 1974 йылда БДУ-ның филология факультетын ситтән тороп тамамлай. Тиҫтәләгән китап авторы. Кескәйҙәр өсөн тәғәйенләнгән тәүге шиғырҙар йыйынтығы «Муйынса» тип аталып, 1972 йылда донъя күрҙе. Айһылыу Йәғәфәрова Башҡортостандың аткаҙанған мәҙәниәт һәм аткаҙанған мәғариф хеҙмәткәре, райондың Ким Әхмәтйәнов исемендәге әҙәби премияһы лауреаты. 1989 йылдан Яҙыусылар союзы ағзаһы\nV. Ә хәҙер китаптарҙың 82- се битен астыҡ. Уҡыр алдынан һүҙлек эше эшләп алайыҡ.(5минут)\nТасуири уҡыу,үҙ аллы, сылбырлап, дәфтәргә яҙыу.\nVI. Әкиәтте уҡыуға күсеү . (15 минут)\nМин уҡый башлайым, ҡарап барығыҙ, шунан һеҙ дауам итерһегеҙ.\nЯл итеү минуты (анимашкалы слайдтарға ҡара, саф һауала, ял итеп алабыҙ)\nVII.Йөкмәткеһе өҫтөндә эш.Һорауҙарға яуап.\nУҡытыусы. Был әкиәттә нимәләр тураһында һүҙ бара?\nУҡыусылыр яуабы. (Ҡыҫҡағойроҡ һәм терпе тураһында)\nУҡытыусы. Ҡыҫҡағойроҡҡа әсәһе нимә тип әйткән була? китаптан табып уҡып күрһәтегеҙ.\nУҡыусылыр яуабы. 82- се бит\nУҡытыусы. Ҡуян балаһы терпене нисек һәм нисә тапҡыр һынап ҡараған?\nУҡыусылыр яуабы. (соҡорға төшкән, төлкө баҫтыра, баҫма аша сыҡҡанда һыуға ҡолап төшә.)\nУҡытыусы. Ни өсөн автор үҙенең был әҫәрен әкиәт тип атаған?\nУҡытыусы. Нимә ул әкиәт?\nУҡыусылыр яуабы. Ауыҙ- тел ижадының иң боронғо һәм киң таралған жанрҙарының береһе.\nУҡытыусы. Һеҙ унда әкиәткә хас ниндәй үҙенсәлектәр күрҙегеҙ?\nТестарҙың дөрөҫ яуаптарын билдәләп сығығыҙ(3 минут ваҡыт бирәм\n2.Эштәр шунда уҡ тикшерелә, баһа ҡуйыла.\nУҡытыусы. Шулай итеп уҡыусылар,беҙ һеҙҙең менән нимә тураһында һөйләштек? ысын дуҫлыҡты һеҙ нисек аңлайһығыҙ? Әйҙәгеҙ бергәләп кластерҙар төҙөйөк.\nУҡытыусы. Дуҫлыҡ ул – ҙур төшөнсә. Халҡыбыҙҙың “Дуҫ яуҙа һынала”, -тигән һүҙе лә бар. Ысын дуҫлыҡ ауырлыҡтарҙы еңергә көс бирә, йәшәүгә йәм өҫтәй. Уҡыусылар, минең һеҙгә шундай теләктәрем бар. Дуҫтарығыҙҙы һәр ваҡыт ихтирам итеп, уға ярҙам итеп, ҡәҙерен белеп йәшәгеҙ.Һәм бөгөнгө дәрестән үҙегеҙгә күп фәһемле фекерҙәр алғанһығыҙҙыр тип ышанғым килә.\nУҡыусыларҙың дәрестәге эшмәкәрлегенә комментарий биреү.\nXI.Өй эше. Әкиәттең йөкмәткеһе буйынса тест төҙөп килергә.\nГарайшанова Зульфия Хамзиновна\nНомер материала: ДВ-463046\nПредставление на участие в Конкурсе от общеобразовательной организации.\nТәлімгер мен Жас маман арасындағы жылдық жоспар\nПрезентация по башкирскому языку и литературе\nОценка педагогической деятельности учителя.


Эйәрле ат беҙ менгәндәр... - GTRK.TV — Новости Уфы и РБ\nБыйыл 112-се башҡорт кавалерия дивизияһы ойошторолоуға 75 йыл тула. Ошо уңайҙан дивизия музейында „Беҙҙең өсөн Волга аръяғында ер юҡ„ тип исемләнгән сара уҙҙы. Бында тарихсылар, музей хеҙмәткәрҙәре, ветерандар ойошмаһы вәкилдәре, студенттар ҡатнашты. Дивизия Бөйөк Ватан һуғышында 4 мең километр юл үтә, 78 һалдат Советтар Союзы геройы исеменә лайыҡ була. 93 йәшен тултырған Иммаметдин Ғиләжев дәһшәтле һуғыш йылдарын бөгөнгөләй хәтерләй. Яугир 1943-сө йылда Сталинградты немец-фашист илбаҫарҙарынан азат итеүҙә ҡатнаша.\nСталинград янында еңеү Бөйөк Ватан һуғышының һынылышлы мәле – шул алыштан совет ғәскәрҙәре һөжүмгә күсә. Дошманды тар-мар итеүгә Башҡортостан яугирҙары ла тос өлөш индергән. 112-се башҡорт кавалерия дивизияһының данлы юлы ла тап Сталинградтан башлана. Был яуҙарҙа 700 меңдән ашыу һалдат һәләк булған.\nБашҡорт атлылары тиңһеҙ батырлыҡ һәм ҡаһарманлыҡ күрһәтеп, илгә тыныслыҡ яулай.\nЙәш быуын батырҙарын онотмаҫҡа тейеш, шуға 112-се Башҡорт кавалерия дивизияһы данын, тыныслыҡ өсөн үҙ ғүмерен йәлләмәгән яугирҙар иҫтәлеген дивизия музейында ҡәҙерләп һаҡлайҙар.\n03 февраля Бөгөн Башҡортостанда 600-гә яҡын уҡыусы, йомғаҡлау иншаһын ҡабаттан яҙҙы\n03 февраля Аҡ яулығым һалып иңдәремә


Сибайҙағы карьерҙы өлөшләтә һыу менән тултырыу процессы 1 февралдән башланыр тип көтөлә - Bash.News\nСибайҙағы карьерҙы өлөшләтә һыу менән тултырыу процессы 1 февралдән башланыр тип көтөлә\nСибайҙағы карьерҙы өлөшләтә һыу менән тултырыу процессы 1 февралдән башланыр тип көтөлә https://bash.news/news/88772_sibajay_karery_lshlt_yu_menn_tultyryu_processy_1_fevraldn_bashlanyr_tip_ktl\n25 ғин 2019, 23:33\nБыл турала ҡала хакимиәтендә үткән брифингта билдәләнде. Буран булыуға ҡарамаҫтан, мәғдәндең окисләнеү процесын туҡтатыуға йүнәлтелгән саралар ғәҙәти режимда бара. Хәүефле участкаға ҡомло балсыҡ, һелтеле һыу ҡойола. Һауа атмосфераһындағы зарарлы матдәләрҙе ҡыуыу, карьерҙан ситкә сығармау маҡсатында елләткестәр ҡуйыла башлаған. Медицина учреждениеларында иһә эш яйға һалынған, Өфө табиптары килеүгә бәйле ажиотаж бер аҙ кәмегән.\nБуран, көслө ел булыуға ҡарамаҫтан, иртәнге, көндөҙгө лаборатор тикшеренеүҙәр һөҙөмтәһендә Сибайҙа көкөрт диоксиды миҡдары норманан юғары булмауы билдәләнде. Тәү сиратта, кире күрһәткестәр карьерға яҡын урынлашҡан Нуриманов урамында теркәлә торғайны. Шуға күрәлер ҙә тәүге елләтеү ҡоролмаһы тап был биләмәгә яҡын урынлашҡан участкаға ғуйыла. Ул елһеҙ көндө мәғдәндең окисләнеү процесы һөҙөмтәһендә сыҡҡан газдарҙы секундына 24 кубометрға тиклем ҡыуа.\nҠала яғына зарарлы матдәләр китмәһен өсөн был аҙнала тағы ла ике елләткес ҡуйыу планлаштырыла. Улар тәүгеһенә ҡарағанда күпкә ҡеүәтле. Белгестәр был ҡоролмалар экологик хәлде тағы ла яҡшыртыр тип өмөтләнә.\nКарьерға һыу ағыҙа башлауға әҙерлек эштәре лә дауам итә. Хәүефле участкаға ҡомло балсыҡ түгелә, биләмәнән электр, техник ҡорамалдар сығарыла. Әйткәндәй, ҡалала киҫкен еҫ һиҙелмәһә лә, поликлиникаға көн һайын йөҙҙәрсә кеше мөрәжәғәт итә. Баш ҡала белгестәре килгән тәүге көндәрҙә коридорҙан бөтөнләй үтерлек булмаһа, хәҙер ғауға бер аҙ кәмегән. Пульмонолог, аллерголог, офтальмолог, кардиолог, онкологтар - утыҙҙан ашыу белгес сибайҙарҙың һаулығы һағында.\nРадик Нәҙерғолов, Сибай ҡала дауаханаһы баш табибы вазифаһын башҡарыусы: “Сибай халҡына ҙур ярҙам күрһәтелә медицина яғынан, Өфө табиптары 1 мартҡа тиклем ҡабул итеүҙәр ойоштора. Көнөнә меңгә яҡын кеше ҡабул ителә”,\nБигерәк тә, Республика онкология үҙәге табиптарына күренергә теләүселәр күп, Сибайҙа яман шеш менән ауырыусылар һаны, сирҙең асыҡланышы Башҡортостан буйынса уртаса күрһәткестәргә тиң. Табип-онколог Замир Абдуллин билдәләүенсә, “һауала көкөрт диоксиды норманан 600 тапҡырға ашыу булғанда ғына кеше сәләмәтлеге өсөн үтә лә зыянлы. Шуға халыҡҡа борсолорға кәрәкмәй,”-ти ул.\nЗамир Абдуллин, табип-онколог: “Сәғәт иртәнге туғыҙҙан алтыға тиклем эшләйбеҙ. Көн һайын һикһәндән ашыу кешене ҡарайбыҙ. Беҙ дүрт онколог килдек. Көкөрт диоксиды ул машиналар йөрөй шул уҡ. Унда концентрацияһы ғына утыҙ тапҡырға юғары”.\nСибайҙар иһә Өфөнән килгән табиптар десанты эшмәкәрлеген юғары баһалай. Пациенттарҙы ҡабул итеү ойошҡан рәүештә уҙғарыла. ЭКГ, Узи һәм башҡа тикшеренеүҙәрҙе ваҡытында үтеү - үҙенә күрә профилактик сара ла.\nЗөлфиә Әбдрәхимова, Сибай ҡалаһында йәшәүсе: “Өс ҡыҙым бар, Өфө белгестәре килгәнгә беҙ бик ҡыуандыҡ. Бер юлы кардиолог, лор, невролог, педиатрҙы үтергә мөмкинлек тыуҙы. Йөрәкте лә тикшерҙеләр УЗИ эшләп, кардиолог та ҡабул итте, бөтәһе лә бер юлы, бик тиҙ бөтәһен дә ҡабул итәләр”,\nТутыя Мырҙабаева, Сибай ҡалаһында йәшәүсе: “Медицина бик һәйбәт, бына Өфөнән килеп бик яҡшы иттеләр. Бабайым да күренде, үҙем дә. Ауырып дауаханала ятҡайһы, хәҙер, хатта, үҙен һәйбәт тоя. Шатланып йөрөйбөҙ, рәхмәт”.\nПоликлиникала психолог, психотерапевтар ҙа ҡабул итеүҙәр ойоштора. Һуңғы ваҡиғаларға бәйле күңел төшөнкөлөгөнә бирелеүселәр бар. Белгестәргә алдан яҙылып сифатлы ярҙам алырға мөмкин. Әйткәндәй, баш ҡала табиптары киләһе аҙнанан халыҡҡа консультатив ярҙам күрһәтеүҙән тыш, сирлеләргә операция яһауҙа ла ҡатнаша башлай.\nӨфөлә террорға, экстремизмға ҡаршы көрәш, хәүефһеҙлек тәьмин итеү йүнәлештәре буйынса форум башланды\n22:56, 18 июн\nАлһыу Сафинаға Башҡортостандың халыҡ артисы бирелде\n01:22, 15 июн\nРеспублика етәксеһе Радий Хәбиров интернеттың роле тураһында фекерен белдерҙе\nҺауа торошо ҡапыл үҙгәреү сәбәпле, Өфөлә оҙайлы траспорт тығындары хасил булды\n23:33, 10 июн\nРадий Хәбиров эш сәфәре менән Урал аръяғына барҙы\n23:00, 10 июн